
专讘讬谞讜 讞谞谞讗诇

(讗讬讚讬) [讗讛讚讗] 讚转谞谉 讘诪转谞讬转讬谉 诪讗讬诪转讬 诪讝讻讬专讬谉 讙讘讜专讜转 讙砖诪讬诐 诪拽砖讬 转谞讗 讛讬讻讗 拽讗讬 讚拽转谞讬 诪讗讬诪转讬 讻诇讜诪专 诪讬 讛讝讻讬专 砖谞讝讻讬专 讙讘讜专讜转 讙砖诪讬诐 注讚 砖讬讗诪专 诪讗讬诪转讬.



讜砖谞讬谞谉 转谞讗 诪专"讛 住诇讬拽 讚转谞谉 讜讘讞讙 谞讬讚讜谞讬谉 注诇 讛诪讬诐. 讜诇驻讬讻讱 转谞讗 讛讻讗 诪讗讬诪转讬 诪讝讻讬专讬谉 讙讘讜专讜转 讙砖诪讬诐. 讜讗诪讗讬 转谞讬 讙讘讜专讜转 讻诇讜诪专 诪讛 讙讘讜专讛 讬砖 讘讙砖诪讬诐.



讜讗"专 讬讜讞谞谉 砖讬讜专讚讬谉 讘讙讘讜专讛 砖谞讗诪专 讘注谞讬谉 讛诪讟专 注讜砖讛 讙讚讜诇讜转 注讚 讗讬谉 讞拽专 讜讙诪专 讞拽专 讞拽专 诪讘专讬讬转讜 砖诇 注讜诇诐 砖谞讗诪专 讘讜专讗 拽爪讜转 讛讗专抓 讗讬谉 讞拽专 诇转讘讜谞转讜.



讜讻转讬讘 诪讻讬谉 讛专讬诐 讘讻讞讜 谞讗讝专 讘讙讘讜专讛. 诪讬讻谉 住诪讻讜 诇讜诪专 讙讘讜专讜转 讙砖诪讬诐 讜驻专讬砖 讘诪转谞讬' 讘转驻诇讛 讜讗诪专讬' 讜诪谞讗 诇谉 砖诇讗 转讛讗 讛讝讻专讛 讝讜 讗诇讗 讘转驻诇讛. 讜驻砖讟谞讗 诪讚讻转讬讘 [讜诇注讘讚讜] 讘讻诇 诇讘讘讻诐 讜讙讜' 讜谞转转讬 诪讟专 讗专爪讻诐 讘注转讜 讬讜专讛 讜诪诇拽讜砖 讜讙讜'.



讜讚讬讬拽讬谞谉 讗讬讝讜 讛讬讗 [注讘讜讚讛] 讘诇讘 砖讘砖讘讬诇讛 讛诪讟专 讬讜专讚 讛讜讬 讗讜诪专 讝讜 转驻诇讛.



讜讗"专 讬讜讞谞谉 砖诇砖讛 诪驻转讞讜转 诇讗 谞诪住专讜 诇砖诇讬讞 讗诇讗 讛诐 讘讬讚讜 砖诇 讛拽讘"讛. 诪驻转讞 讙砖诪讬诐 砖谞讗诪专 讬驻转讞 讛' 诇讱 讗转 讗讜爪专讜 讛讟讜讘 讗转 讛砖诪讬诐 讜讙讜'.





专讘讬谞讜 讙专砖讜诐

诪讗讬诪转讬 诪讝讻讬专讬谉 讙讘讜专转 讙砖诪讬诐. 砖讗讜诪' 诪讜专讬讚 讛讙砖诐:



诪讗讞专 砖讛讙砖诪讬诐 住讬诪谉 拽诇诇讛 讛讜讗 讘讞讙 讻讚讗诪专谉 讘住讜讻讛 诪砖诇 诇注讘讚 砖诪砖诪砖 诇专讘讜 讜讛驻讱 诇讜 专讘讜 拽讬转讜谉 注诇 驻谞讬讜 讻诇讜诪专 砖讗讬谞讜 讞驻抓 讘讜 讗祝 讻讱 讻砖讬讜专讚讬谉 讙砖诪讬诐 讘讞讙 讬讜爪讗讬谉 讛讻诇 诪谉 讛住讜讻讛 讜谞专讗讛 砖讗讬谉 讞驻抓 讛拽讘"讛 砖讬砖讘讜 讘住讜讻讛 讜讗诪讗讬 诪转讞讬诇 诇讛讝讻讬专 讙讘讜专讜转 讙砖诪讬诐 讜谞专讗讛 砖讛讜讗 诪转驻诇诇 砖讬专讚讜 讙砖诪讬诐 讘讞讙:



诇讗 讗诪专转讬 诇讬砖讗诇 砖讬转驻诇诇 注诇 讛讙砖诪讬诐 讘讞讙 讗诇讗 诇讛讝讻讬专. 砖诪转讞讬诇 诇讛讝讻讬专 讘讞讙*)谞专讗讛 讚爪"诇 讙讘讜专讜转 砖诇 诪拽讜诐 砖诪讜专讬讚 讙砖诪讬诐 讜讻讜'. 讙讘讜专讜转 砖诇 讙砖诪讬诐 诪拽讜诐 砖诪讜专讬讚 讙砖诪讬诐 讘注讜谞转诐 诇讗讞专 讛讞讙 讻砖爪专讬讻讬谉:



讗诐 讻谉 诇注讜诇诐 讬讛讗 诪讝讻讬专 讗驻讬' 讘讬诪讜转 讛讞诪讛 砖诪讜专讬讚 讙砖诪讬诐 讘注讜谞转谉:



讙诪' 讛转诐 拽讗讬 诪讝讻讬专讬谉 讻讜' 讘诪住' 讘专讻讜转:



讜诇讬转谞讬 讛转诐 讘诪住' [讘专讻讜转] 住诪讜讱 诇讚转谞讬 诪讝讻讬专讬谉 讻讜' 诇讬转谞讬 诪讗讬诪转讬 诪"砖 讚砖讘拽讬讛 注讚 讛讻讗 讻诇讜诪专 诪讬 拽转谞讬 讛讻讗 讘住讚专 诪讜注讚 诪讗讬诪转讬 讗诪讗讬 讚转谞讬 诪讝讻讬专讬谉 讘诪住' 讘专讻讜转 讚讛讬讬谞讜 讘住讚专 讝专注讬诐. 转谞讗 诪专"讛 住诇讬拽 砖砖谞讬讛诐 讘住讚专 讗讞讚 讛谉 诇讛讻讬 诇讗 诪爪讬 诇诪讬诪专 诪"砖 讚砖讘拽讬讛 注讚 讛讻讗. 讻转讬讘 注讜砖讛 讙讚讜诇讜转 注讚 讗讬谉 讞拽专 讗诇诪讗 讚讻转讬讘 讞拽专 讘讙砖诪讬诐 讜讻转讬讘 讞拽专 讘讘专讬讬转讜 砖诇 注讜诇诐 诪讛 讘讘专讬讬转讜 砖诇 注讜诇诐 讻转讬讘 讘讬讛 讙讘讜专讛 讗祝 讘讙砖诪讬诐 讛讜讬 讻诪讜 讚讻转讬讘 讙讘讜专讛:



砖诇讗 谞诪住专讜 砖诇砖转谉 讘讬讞讚 讘讬讚 砖诇讬讞. 讬驻转讞 讛' 讜诇讗 砖诇讬讞 讻讬 讗谞讬 讛' 讜诇讗 砖诇讬讞 驻讜转讞 讗转 讬讚讱 讜诇讗 砖诇讬讞. 讙砖诪讬诐 谞诪讬 讛讬讬谞讜 驻专谞住讛 讜讻讘专 讞砖讬讘谞讗 诇讬讛:





专讬讟讘"讗

驻专拽 专讗砖讜谉 诪讗讬诪转讬
诪讗讬诪转讬 诪讝讻讬专讬谉 讙讘讜专壮鈥� 讙砖诪讬诐 诪驻壮鈥� 讘砖状住 讚诇讛讻讬 拽专讬 诇讬讛 讙讘讜专壮鈥� 讙砖诪讬壮鈥� 诇驻讬 砖讬讜专讚讬谉 讘讙讘讜专壮鈥� 砖诪驻转讞 砖诇 讙砖诪讬壮鈥� 诇讗 谞诪住专讬壮鈥� 讘讬讚讬 砖诇讬讞 讗诇讗 讻讚讬 诇专讚讜转 讘讛诐 讗转 讛讘专讬讜壮鈥� 砖讞讬讬 讘谞讬 讗讚诐 讘注讛状讝 转诇讜讬讬壮鈥� 讘讛诐 讜拽讘注讜讛讜 讞讻诪讬壮鈥� 讘转讞讬讬转 讛诪转讬壮鈥� 诇驻讬 砖砖拽讜诇讛 讻转讞讬讬转 讛诪转讬壮鈥� 砖讛讜讗 注谞讬谉 讚讜诪讛 诇讜 砖讛讝专注讬壮鈥� 谞拽讘专讬壮鈥� 转讞转 讛拽专拽注 爪讜诪讞讬壮鈥� 注状讬 讛讙砖诪讬壮鈥� 讜讬讜爪讗讬壮鈥� 讘讻诪讛 讜讛讜讗 讙状讻 诇专讗讬讬讛 讟诇 转讞讬讬转 讛诪转讬壮鈥� 讻讚讗诪专 讘讻转讜讘讜转 拽状讜 诪讞讟讛 诇注谞讬谉 砖讗诪专 讛讻转讜讘 讜讬爪讬爪讜 诪注讬专 讻注砖讘 讛讗专抓 讜讙诐 砖讘谞讬 讗讚诐 讻砖讛讙砖诪讬壮鈥� 谞注爪专讬壮鈥� 讜诪讝讜谞讜转讬讛壮鈥� 谞诪谞注讬壮鈥� 讛诐 谞讞砖讘讬壮鈥� 诇诪转讬壮鈥� 讜讛拽讘状讛 诪讞讬讛 讗讜转诐 注诇 讬讚讬 讛讙砖诪讬'. 讜注讜讚 砖讻诇 注谞讬谉 讛讞住讚讬壮鈥� 砖讘讘专讻讛 讝讜 诪讘讟诇 诪注专讻转 讛讻讜讻讘讬诐 讜诇驻讬壮鈥� 谞拽专讗转 讘专讻转 讙讘讜专讜转 讜讻谉 注谞讬谉 讬专讬讚转 讙砖诪讬壮鈥� 讜诇驻讬壮鈥� 拽讘注讜讛 讘讘专讻转 转讞讬讬转 讛诪转讬壮鈥� 讜讻谉 转诪爪讗 讘讗讜转讛 讘专讻讛 砖诪讝讻讬专 讙壮鈥� 驻注诪讬壮鈥� 诪讞讬讛 讛诪转讬壮鈥� 讜讛讗讞专讜谉 砖讘讘专讻讛 讛讜讗 讘诇讘讚 注诇 转讞讬讬转 讛诪转讬壮鈥� 诪诪砖 讘讗诪专讜 讜谞讗诪谉 讗转讛 诇讛讞讬讜转 诪转讬诐 讜注状讚 讛谞讙诇讛 讛专讗砖讜谉 讛住诪讜讱 诇讙讘讜专转 讛讙砖诪讬壮鈥� 讛讜讗 注诇 注谞讬谉 砖讗诪专谞讜 砖诪讞讬讛 讘谞讬 讗讚诐 注状讬 讛讙砖诪讬壮鈥� 砖诪讻讬谉 讘讛诐 诪讝讜谞讜转讬讛谉 讜讛砖谞讬 讛住诪讜讱 诇住讜诪讱 谞讜驻诇讬诐 讛讜讗 注诇 讘谞讬 讗讚诐 砖拽专讘 拽爪诐 诇诪讜转 讜讛拽讘状讛 诪讗专讬讱 讬诪讬讛壮鈥� 讜讬砖诇讞 讚讘专讜 讜讬专驻讗诐. 讜讛状讙 砖讗讜诪专 诪诇讱 诪诪讬转 讜诪讞讬讛 讛讜讗 注诇 讛诪转讬诐 砖诪转讜 诪诪砖 砖讛讜讗 诪讞讬讛 讘注讛状讝 注状讬 谞讘讬讗讬讜 讻诪转讬壮鈥� 砖讛讞讬讛 讗诇讬讛讜 讜讗诇讬砖注 讜注诇 讗讜转诐 砖诪讞讬讛 讘注讜诇壮鈥� 讛谞砖诪讜转 讗讞状讻 讗讜诪专 注诇 讛注转讬讚 诇讘讗 讜谞讗诪谉 讗转讛 诇讛讞讬讜转 诪转讬诐 讜注诇 讝讛 砖谞讬谞讜 讘讘专讻讜转 诪讝讻讬专讬谉 讙讘讜专转 讙砖诪讬壮鈥� 讘转讞讬讬转 讛诪转讬诐:



讜讘砖状住 讘注讬 转谞讗 讛讬讻讗 拽讗讬 讚拽转谞讬 诪讗讬诪转讬 诪讝讻讬专讬谉 讜驻讬专讜砖讜 讛谞讻讜谉 讚讻诇 讻讬 讛讗讬 讙讜讜谞讗 砖讗讬谉 讞讬讜讘讜 诪驻讜专砖 讘讻转讜壮鈥� 诪注讬拽专讗 讗讬转 诇讬讛 诇转谞讗 诇诪转谞讬 讞讬讜讘讗 讜讛讚专 转谞讬 讜诪谞讗 讚转讬讜讘讗 讜讛讬讬谞讜 讚讘注讬壮鈥� 讘讘专讻讜转 讙讘讬 拽状砖 转谞讗 讛讬讻讗 拽讗讬 讚拽转谞讬 诪讗讬诪转讬 讚诪注讬拽专讗 讛状诇 诇驻专讜砖讬 讞讬讜讘 拽状砖 讚讗注状讙 讚讻转讬讘 讘砖讻讘讱 讜讘拽讜诪讱 讛讛讜讗 讘讚讘专讬 转讜专讛 讛讜讗 讘诪砖诪壮鈥� 砖讬砖谞谉 转诪讬讚 讜诪讛讚专讬壮鈥� 讚讗拽专壮鈥� 拽讗讬 砖讝讛 诪拽讜讘诇 讛讬讛 讜讬讚讜注 讘讬谞讬讛壮鈥� 讚讻讬 讻转讬讘 讘砖讻讘讱 讜讘拽讜诪讱 注诇 讞讬讜讘 拽状砖 讛讻讬 谞诪讬 讗转诪讛讬壮鈥� 讛讬讻讗 拽讗讬 讚拽转谞讬 诪讗讬诪转讬 讚讛讗 诪讚专讘谞谉 讛讜讗 讜爪专讬讱 诇诪转谞讬 讞讬讜讘 讛讝讻专讛 诪注讬拽专讗 诪讛 砖讗讬谉 讻谉 讘住讜讻讛 讜诇讜诇讘 讜砖讜驻专 砖讞讬讜讘壮鈥� 诪驻讜专砖 讘讻转讜壮鈥� 讜诇讗 讛讜爪专讱 讛转谞讗 诇砖谞讜转 讗诇讗 讛诇讻讜转讬讛谉 讜讗诪专讬壮鈥� 讚讛转壮鈥� 拽讗讬 讚转谞谉 诪讝讻讬专讬壮鈥� 讙讘讜专转 讙砖诪讬壮鈥� 讘转讞讬讬转 讛诪转讬壮鈥� 讜讛讗 讚转谞讬讬讛 讛转诐 诪砖讜诐 讚诪讬讬专讬 讛转诐 讘注谞讬谞讬 住讚讜专 讛讘专讻讜转 讜讛转驻诇讜转 讜讙诐 砖讘专讻讜转 讛讬讗 转讞诇壮鈥� 住讚专 讝专注讬壮鈥� 砖注谞讬谞壮鈥� 转诇讜讬 讻讘专讻讛 讜讙砖诪讬壮鈥� 讜讗拽砖讬壮鈥� 讜诇转谞讬讬壮鈥� 讛转诐 诪讗讬 砖谞讗 讚转谞讬讬讛 讜讛讚专讬壮鈥� 讗诇讗 转谞讗 诪专状讛 住诇讬拽 讚转谞谉 讜讘讞讙 谞讬讚讜谞讬谉 注诇 讛诪讬诐 讜讗讬讬讚讬 讚转谞谉 讜讘讞讙 谞讬讚讜谞讬谉 注诇 讛诪讬诐 转谞讗 谞诪讬 诪讗讬诪转讬 讜讛讗 讜讚讗讬 诇驻讜诐 驻砖讟讛 诇讗 讗转讬讗 砖驻讬专 讛讗讬 转讬专讜爪讗 诇诪讗讬 讚讘注讬壮鈥� 讛讬讻讗 转谞讬 讞讬讜讘讗 讚讛讝讻专壮鈥� 讙砖诪讬壮鈥� 讗讘诇 讜讚讗讬 讚讛砖转讗 谞诪讬 住讘讬专壮鈥� 诇谉 讚注讬拽专 讞讬讜讘讗 讛转诐 讘讘专讻讜转 转谞讬讗 诇讬讛 诪讟注诪讗 讚讗诪专谉 讗诇讗 讚拽砖讬讗 诇谉 讚讻讬讜谉 讚讛讛讬讗 讘住讚专 讝专注讬壮鈥� 讜讛讗 讘住讚专 诪讜注讚 诇讗 讛讜讛 谞讟讬专 诇讬讛 注讚 讛讻讗 讚诇转谞讬 讛砖转讗 诪讗讬诪转讬 讗讬 诇讗讜 讚讛讻讗 讘住讚专 诪讜注讚 讛讚专 转谞讬 专诪讬讝讗 讜讘讞讙 谞讬讚讜谞讬谉 注诇 讛诪讬诐 讜诪谞讬讛 住诇讬拽 讚专讙讬诇 讘驻讜诪讗 讚专讘谞谉 讻讚拽转谞讬 讛讻讗 诪讗讬诪转讬 讜讗注状讙 讚讘转专讬 诪住讻转讜转 拽讬讬诪壮鈥� 诇谉 讗讬谉 住讚专 拽讬诐 诇谉 砖专讙讬诇讬谉 讛讬讜 讛诪住讻转讜壮鈥� 诇砖谞讜转 讝讜 讗讞专 讝讜 讜诇讗 讘注专讘讜讘讬讗 讜驻专砖讬壮鈥� 讘讚讜讻转讬 讗讞专讬谞讬 讜讛讬讬谞讜 讚谞拽讬讟讬谞谉 讘讛讗讬 驻讬专讜拽壮鈥� 讘转专讗 诪专状讛 住诇讬拽 讜讗诇讜 讘驻讬专讜拽讗 拽诪讗 讗诪专 讛转诐 拽讗讬 讜讚讜拽:





讛诪讗讬专讬

讛拽讚诪讛



讗诪专 诪谞讞诐 讘谉 砖诇诪讛 诇讘讬转 诪讗讬专 讬"讗 讝讗转 讛诪住讻转讗 专"诇 诪住讻转 转注谞讬转 讛讬讗 诪住讚专 诪讜注讚 讜讛讜专讙诇谞讜 讘诇诪讜讚讛 讗讞专 诪住讻转 讘专讻讜转 诇住讘讛 讗砖专 讛讝讻专谞讜 讘驻转讬讞转 讝讛 讛讞讘讜专 讜讛讬讗 讻讜诇诇转 讚' 驻专拽讬诐 讜住讚专诐 诇驻讬 砖讟转谞讜 讗' 诪讗讬诪转讬 诪讝讻讬专讬谉 讘' 住讚专 转注谞讬讜转 讻讬爪讚 讙' 住讚专 转注谞讬讜转 讛讗诇讜 讚' 讘砖诇砖讛 驻专拽讬诐 讜注谞讬谉 讛诪住讻转讗 讘讻诇诇讛 讗诪谞诐 讬住讜讚 讛讻讜谞讛 讘讛 诇讘讗专 注谞讬谞讬 讛转砖讜讘讛 讜讛转驻诇讛 讘讝诪谉 讛爪专讜转 讜诪讛 砖爪专讬讱 诇讛转注讜专专 注诇讬讜 讘专讘讜讬 转驻诇讜转 讜爪注拽讜转 讜转注谞讬讜转 讜注诇 讝讛 讛爪讚 讬转讘讗专讜 诇谞讜 诪诪谞讛 讙' 注谞讬谞讬诐 讛专讗砖讜谉 诇讘讗专 转讻讜谞转 讛转驻诇讛 注诇 讛讙砖诪讬诐 讘驻专讟 诪讬讜诐 讘讗 注转谉 专"诇 讝诪谉 讛讞讜专祝 注讚 讘讗 讬诪讬 讞诇讬驻转诐 专"诇 讛拽讬抓 讜转讻讜谞转 讛讛谞讛讙讛 讘注爪讬专转诐 讜讬讘讗 注诇 讝讛 讛驻专拽 讛专讗砖讜谉 讜讛驻专拽 讛砖谞讬 诪诪谞讛 讜讛砖谞讬 诇讘讗专 转讻讜谞转 讛转驻诇讛 注诇 砖讗专 讛爪专讜转 讜注诇 讗讬讝讜 诪讛诐 诪转注谞讬诐 讛转讻讜谞转 讛讛谞讛讙讛 讘讛谉 讜讬讘讗 注诇 讝讛 讛驻专拽 讛砖诇讬砖讬 诪诪谞讛 讛砖诇讬砖讬 诇讘讗专 转讻讜谞转 讛讛谞讛讙讛 讘讬诪讬诐 讗砖专 谞讙讝专 注诇讬谞讜 讘讛诐 转注谞讬转 注诇 讛爪专讜转 讛拽讚讜诪讜转 专"诇 讚' 讛爪讜诪讜转 讜讬讘讗 注诇 讝讛 讛驻专拽 讛专讘讬注讬 诪诪谞讛 讜讗诪谞诐 讬转注专讘讘 讛住讚讜专 诇驻注诪讬诐 讘讛讻谞住 讞诇拽 讗讞讚 讘讙讘讜诇 讞讘讬专讜 讜讘讛转注专讘 讘讬谞讬讛诐 讚讘专讬诐 讗讞专讬诐 诪注谞讬谉 诪砖诪专 讜诪注诪讚 讜砖讗专 讚讘专讬诐 注诇 讬讚讬 讙诇讙讜诇 讻讬 讗诐 诇砖讟转 讛转诇诪讜讚 讛讜讗 讻诪讜 砖讛拽讚诪谞讜 讜讝讛 讛驻专拽 讗诪谞诐 讬转讞讬诇 讘讘讗讜专 讛讞诇拽 讛专讗砖讜谉 讜专讘讜 讬住讜讘 注诇 砖谞讬 注谞讬谞讬诐 讛专讗砖讜谉 诇讘讗专 讝诪谉 注谞讬谉 讛讝讻专转 讛讙砖诪讬诐 讘转讞讬讬转 讛诪转讬诐 专"诇 诪讜专讬讚 讛讙砖诐 讜注谞讬谉 砖讗诇转诐 讘讘专讻转 讛砖谞讬诐 专"诇 讜转谉 讟诇 讜诪讟专 诪转讬 讬转讞讬诇讜 诪转讬 讬住讜专 讜讛砖谞讬 诇讘讗专 讘讜 讘讝诪谉 砖讬转讗讞专 讛讙砖诐 诇讘讗 诪转讬 讬转讞讬诇讜 诇讛转注谞讜转 注诇讬讛诐 讜讻诪讛 转注谞讬讜转 讬讙讝专讜 注诇讬讛诐 讜注讚 诪转讬 讬诪砖讱 讝诪谉 转注谞讬转诐 讗诐 诇讗 谞注谞讜 讜讗讬讱 讬转谞讛讙讜 讘讬诪讬诐 讛讗诇讜 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐 讜讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讘讗专 诇谞讜 讘驻专讟 讝诪谉 讛讝讻专转 讙砖诪讬诐 诪讗讬诪转讬 讛讜讗 诪转讞讬诇 讜讗诪专 注诇 讝讛 诪讗讬诪转讬 诪讝讻讬专讬谉 讙讘讜专讜转 讙砖诪讬诐 专"诇 诪讜专讬讚 讛讙砖诐 讜诇讗 砖讗诇 讛讬讻谉 诪讝讻讬专讬谉 讗讜转谉 诪驻谞讬 砖住诪讱 注诇 诪讛 砖讻讘专 讛转讘讗专 讘诪住讻转 讘专讻讜转 诇"讙 讗' 砖讘转讞讬讬转 讛诪转讬诐 诪讝讻讬专讬谉 讗讜转讛 诪转讜讱 砖讛讬讗 砖拽讜诇讛 讻转讞讬讬转 讛诪转讬诐 专"诇 砖讻诇 讞讬讬 讛注讜诇诐 讛讝讛 转诇讜讬讬诐 讘讛 讜讻谉 讘转诇诪讜讚 讛诪注专讘 住诪讻讜讛 注诇 讛诪拽专讗 讚讻转讬讘 讬讞讬讬谞讜 诪讬讜诪讬诐 讜住诪讬讱 诇讬讛 讜讬讘讗 讻讙砖诐 诇谞讜 讜诪讛 砖拽专讗诐 讙讘讜专讜转 讙砖诪讬诐 驻讬' 讘讙诪' 诪驻谞讬 砖讬讜专讚讬诐 讘讙讘讜专讛 讜专讜诪讝 注诇 讘讜讗谉 讛专讘讛 驻注诪讬诐 砖诇讗 讘讝诪谉 讬专讬讚转诐 诪讚专讱 讛讟讘注 诇讛砖讙讞转 讛讗诇 注诇 讘谞讬讜 诇专讜讘 转驻诇转诐 讻讚讻转讬讘 讜讬爪讜 注诇讬讜 讘诪驻讙讬注 讜讘讚专砖 讗诪专讜 讗讚诐 讻讜讘专 讞讟讬诐 讘讻讘专讛 诇砖讬注讜专 诪讜注讟 诪转注专讘讬诐 讝讛 讘讝讛 讜讙砖诪讬诐 讬讜专讚讬诐 讟驻讛 讟驻讛 诪讛诇讱 讻诪讛 砖谞讬诐 讜讗讬谉 诪转注专讘讬诐 讝讛 讘讝讛 砖讗诇诪诇讗 讻谉 讛讬讜 诪讟砖讟砖讜转 讗转 讛讗专抓 专' 讗诇讬注讝专 讗讜诪专 诪讬"讟 讛专讗砖讜谉 砖诇 讞讙 讜讛讜讗 砖专' 讗诇讬注讝专 住讜讘专 诪讗讞专 砖谞住讜讱 讛诪讬诐 讘讞讙 讜谞讟讬诇转 诇讜诇讘 诇专爪讜转 注诇 讛诪讬诐 砖讗谞讜 谞讚讜谞讬诐 讘讛 讘讞讙 讛诐 讘讗讬诐 专"诇 砖讗谞讜 诪转讞讬诇讬诐 诇砖讘讞讜 讬转' 讚专讱 专爪讜讬 讜驻讬讜住 拽讜讚诐 砖谞砖讗诇 讻讚讬 砖转讛讗 砖讗诇讛 砖诇谞讜 讘讗讛 讗讞专 专爪讜讬 讜讻诪讜 砖讗诪专讜 讛讝讻专讛 专爪讜讬 砖讗诇讛 讛讜讗 专讗讜讬 诇谞讜 诇砖讘讞 讘讗讜转讜 讚讘专 砖讗谞讜 注转讬讚讬诐 诇砖讗讜诇 讜诇讛讝讻讬专 讗讜转讜 讘转驻诇转 讛讞讙 讗注"驻 砖讗讬谉 讗谞讜 砖讜讗诇讬诐 讘讞讙 专' 讬讛讜砖注 讗讜诪专 诪讬"讟 讛讗讞专讜谉 砖诪讗讞专 砖讗讬谉 讗谞讜 专讜爪讬诐 讘讛诐 讘讞讙 讗讬谉 专讗讜讬 诇讛讝讻讬专诐 讜讛讜讗 讗诪专讜 诪讗讞专 砖讛讙砖诪讬诐 讘讞讙 住讬诪谉 拽诇诇讛 砖讛专讬 讗谞讜 讞讬讬讘讬诐 诇讗讻讜诇 讘住讻讛 讜讛讙砖诐 诪讜谞注谞讜 讘讻讱 讜讗注"驻 砖诪诇讬诇讛 专讗砖讜谞讛 讜讗讬诇讱 专砖讜转 诪"诪 讗讬谉 讚专讱 讘谞讬 讗讚诐 诇讛注讘讬专 砖注转诐 讘诪讬谞讬 转专讙讬诪讗 讜讻谉 砖讞讬讜讘 砖讬谞讛 诪讬讛讗 讻诇 讝' 讜讗讬 讗驻砖专 诇讝' 讘诇讗 砖讬谞讛 讜讗祝 讬讚注转 拽爪转 讙讗讜谞讬诐 砖驻讬专砖讜 砖诇讗 谞讗诪专 注诇讬讛诐 住讬诪谉 拽诇诇讛 讗诇讗 诇讬诇讛 专讗砖讜谞讛 诪"诪 讗讬谞谉 住讬诪谉 讘专讻讛 讜诪转讜讱 讻讱 讛诐 讙讜专住讬诐 讘讚讘专讬 专' 讬讛讜砖注 讛讜讗讬诇 讜讛讙砖诪讬诐 讘讞讙 讗讬谞谉 住讬诪谉 讘专讻讛 诪"诪 讗祝 诇讚讘专讬讛诐 讗驻砖专 诇驻专砖讛 诇专' 讗诇讬注讝专 注爪诪讜 砖讗诪专 住讜讻讛 讻"讝 讗' 讬"讚 住注讜讚讜转 讗讚诐 讞讬讬讘 诇讗讻诇 讘住讻讛 讻诇讜诪专 讛讜讗讬诇 讜诇讚讬讚讱 诪讬讛讗 住讬诪谉 拽诇诇讛 讛诐 诇诪讛 讛讜讗 诪讝讻讬专 讗讜 砖诪讗 诪讟注诐 砖讬谞讛 讻诪讜 砖讻转讘谞讜 砖注诇 讻诇 驻谞讬诐 诇注谞讬谉 砖讬谞讛 讝诪谉 拽诇诇讛 讛诐 讜讛诇讻讱 诇诪讛 讛讜讗 诪讝讻讬专 注讚 讬"讟 讛讗讞专讜谉 砖讗讬谉 讘讜 住讻讛 讜诪"诪 讘讻谞讬住转 讬讜诐 讛讗讞专讜谉 砖谞驻拽注 讞讬讜讘 住讻讛 讛讜讗 诪讝讻讬专 讜讛砖讬讘讜 专' 讗诇讬注讝专 讗祝 讗谞讬 讗讬谞讬 讗讜诪专 砖讬砖讗诇 讗诇讗 砖讬讝讻讬专 讚专讱 专爪讜讬 诇砖讗诇讛 讻注谞讬谉 讛诇讜诇讘 讜谞住讜讱 讛诪讬诐 讜讛讝讻专讛 讝讜 讗讬谞讛 讗诇讗 讻注讬谉 诪讬 砖讗讜诪专 砖讛讜讗 诪讜专讬讚 讛讙砖诐 讘注讜谞转讜 讜讛砖讬讘讜 专' 讬讛讜砖注 讗"讻 讬讝讻讬专 讗祝 讘讬诪讜转 讛讞诪讛 讜诪"诪 诇讚注转 专' 讗诇讬注讝专 讻讱 讛讜讗 砖讻诇 讛砖谞讛 讛讜讗 专砖讗讬 诇讜诪专 讻讱 讗诇讗 砖诪讬讜诐 讛专讗砖讜谉 砖诇 讞讙 讛讜讗 诪讞讬讬讘 讘讛讝讻专转讛 诪讟注诐 专爪讜讬 砖讗诇讛 讻诇讜诇讘 讜讻谞住讜讱 讜诇专' 讬讛讜砖注 讛讝讻专讛 诇讛讚讬讗 讘讚讘专 砖讗讬谉 讘讜 住讬诪谉 讘专讻讛 讘讗讜转讛 砖注讛 讗讬谉 专讗讜讬 诇讛讝讻讬专 讜讗讬谉 讛诇讻讛 讻讗讞讚 诪讛诐 讜驻住拽讜 讛注谞讬谉 讘讙诪' 砖诪转讞讬诇讬诐 讘讛讝讻专转 讙砖诪讬诐 讘诪讜住祝 砖诇 讬讜"讟 讛讗讞专讜谉 专"诇 砖诪讬谞讬 注爪专转 讜讘驻住讞 诪转讞讬诇讬诐 诇讛讝讻讬专 讟诇 讘讬"讟 讛专讗砖讜谉 讻诪讜 砖讛讜讝讻专 讝诪谉 讝讛 讘诪砖谞讛 砖谞讬讛 讜诪讛 砖讗讬谉 讗谞讜 讚讜讞讬谉 讘驻住讞 注讚 讬讜诐 讛讗讞专讜谉 讻讚专讱 砖讗谞讜 注讜砖讬诐 讘讙砖诪讬诐 驻讬' 讘转诇诪讜讚 讛诪注专讘 讻讚讬 砖讬爪讗讜 讻诇 讛诪讜注讚讜转 讘讟诇 讜砖讗诇讜 砖诐 讜讬讝讻讬专 诪讘注专讘 讜转讬专抓 诇讗讜 讻诇 注诪讗 转诪谉 讻诇讜诪专 砖讟专讜讚讬诐 讛诐 讘诪诇讗讻讛 讜讘爪专讻讬 讬"讟 讜谞诪爪讗讜 讝讛 诪讝讻讬专 讜讝讛 讗讬谞讜 诪讝讻讬专 讜砖讗诇讜 注讜讚 砖诐 讜讬讝讻讬专 讘砖讞专讬转 讜讛砖讬讘讜 讗祝 讛讜讗 住讘专 砖讛讝讻讬专讛 诪讘注专讘 讻诇讜诪专 讜诇砖谞讛 讗讞专转 讬讝讻讬专 诪讘注专讘 讛砖转讗 诪谉 讙讜讚讗 讞诪讬 诇讜谉 讚诇讗 诪讚讻专讬' 讘拽诪讬转讗 讜诪讚讻专讬谉 讘讘转专讬转讗 讗祝 讛讜讗 讬讜讚注 砖诇讗 讛讝讻讬专讜 诪讘注专讘 讜讗祝 讘讬讜诐 讗讞专讜谉 砖诇 讞讙 诇讙砖诪讬诐 驻讬' 讚讜拽讗 讘转驻诇转 诪讜住祝 砖讗祝 讝讜 诪讘注专讘 讛注诐 讟专讜讚讬诐 讘诪诇讗讻转 讛讗讘讚 讜讘爪专讻讬 讬"讟 讜讬"诪 讟注诐 讗讞专 诇转驻诇转 诪讜住祝 诪驻谞讬 砖谞转讬砖讘讛 讚注转讜 砖诇 讗讚诐 讬讜转专 诪讘转驻诇转 砖讞专讬转 讜讻讜谞讛 砖诇讛 讙讚讜诇讛 诪砖诇 砖讞专讬转 讜讻诪讜 砖讗诪专讜 讘讚专砖 砖诪注讛 讬"讬 爪讚拽 讝讜 拽"砖 讛拽砖讬讘讛 专谞转讬 讝讜 转驻诇转 讬讜爪专 讛讗讝讬谞讛 转驻诇转讬 讘诇讗 砖驻转讬 诪专诪讛 讝讜 转驻诇转 诪讜住祝 讜讘讝诪谉 砖注讜砖讬诐 砖谞讬 讬诪讬诐 诪转讞讬诇 诇讛讝讻讬专 讘讞' 住驻拽 讝' 讜讻讬讜谉 砖讛转讞讬诇 砖讜讘 讗讬谞讜 驻讜住拽 讜讝诪谉 讛讝讻专讛 讝讜 讗讬谉 讘讜 讞诇讜拽 讘讬谉 讬讞讬讚 诇爪讘讜专 讜讛讜讗 砖讗诪专讜 讘转诇诪讜讚 讛诪注专讘 讗住讜专 诇讬讞讬讚 诇讛讝讻讬专 注讚 砖讬讝讻讬专 砖诇讬讞 爪讘讜专 讻诇讜诪专 注讚 砖讬讙讬注 讝诪谞讛 诇砖"爪 讙诐 讻谉 讜讬"诪 讘讛 注讚 砖讬讻专讬讝 注诇讬讜 砖"爪 讻讚专讱 砖谞讜讛讙讬诐 讘讛 讛讬讜诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讬谞讬诐 讛讘讗讬诐 注诇讬讛 讘讙诪专讗 讗诇讜 讛谉:



讝诪谉 讛讝讻专讛 讝讜 讻讘专 讘讗专谞讜 讘诪砖谞讛 讘讘专讻转 转讞讬讬转 讛诪转讬诐 讜砖讗诇讛 专"诇 讜转谉 讟诇 讜诪讟专 讛讬讗 讘讘专讻转 讛砖谞讬诐 讜讛讘讚诇讛 讘讞讜谞谉 讛讚注转 讜讻讘专 讻转讘谞讜讛 讘讞诪讬砖讬 砖诇 讘专讻讜转:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讗讬诪转讬 讻讜' 拽专讬 诇讬讛 讙讘讜专讜转 讙砖诪讬诐 诪驻谞讬 砖讬讜专讚讬谉 讘讙讘讜专讛 砖谞讗诪专 讻讜' 注讻"诇 讜讘讚"讛 诇讗 讗诪专转讬 讻讜' 砖诪讜专讬讚 讙砖诪讬诐 讛住"讚 讜讚"讛 讜诇讬转谞讬 讛转诐 讻讜' 注讚 讚"讛 诪讗讬 砖谞讗 讚砖讘拽讬讛 讻讜' 谞诪讞拽 讜诪讚"讛 讘讞讙 讛讜讬 讚讬谉 讻讜' 注讚 讚"讛 讜讗讬讬讚讬 讚转谞讗 讻讜' 谞诪讞拽 讻爪"诇:


转讜住' 讘讚"讛 讗"讻 讗诐 讗转讛 讻讜' 讜专"讗 讗讜诪专 讘讘专讬讬转讗 讻讜' 讜讘讚"讛 讜诇讬转谞讬 诪讗讬诪转讬 讻讜' 砖讬讜专讚讬谉 讘讙讘讜专讛 转讬诪讛 讻讜' 讻诪讜 讛讻讗 讜诇讬转谞讬 诪讝讻讬专讬谉 讙砖诪讬诐 诪讗讬 讻讜' 讜讘讚"讛 讙' 诪驻转讞讜转 砖诇讗 谞诪住专讜 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

砖谞讗诪专  注讜砖讛 讙讚讜诇讜转 讜讗讬谉 讞拽专 谞驻诇讗讜转 讜讙讜'. 讻爪"诇 讜讛讬讬谞讜 讛讗讬 拽专讗 讚讻转讬讘 讘讗讬讜讘 住讬诪谉 讛' 讙讘讬 讛讗讬 拽专讗 讚诪讬讬转讬 讛谞讜转谉 诪讟专 讜讙讜' 讗讘诇 拽专讗 讚讘住驻专讬诐 砖诇驻谞讬谞讜 注讜砖讛 讙讚讜诇讜转 注讚 讗讬谉 讞拽专 讜谞驻诇讗讜转 讜讙讜' 讻转讬讘 砖诐 住讬诪谉 讟' 讜诇讗 讻转讬讘 诇讙讘讬讛 诪讟专 讜谞专讗讛 诇驻专砖 诇讙讘讬 诪讟专 注诇 驻讬 诪"砖 驻"拽 讚讘讘讗 讘转专讗 诪讬 驻诇讙 诇砖讟祝 转注诇讛 讛专讘讛 讟讬驻讬谉 讘专讗转讬 讘注讘讬诐 讻讜' 砖讗诇诪诇讗 讘' 讘讚驻讜住 讗讞讚 诪讟砖讟砖讜转 讛讗专抓 讻讜' 讜讚专讱 诇讞讝讬讝 拽讜诇讜转 讛专讘讛 拽讜诇讜转 讘专讗转讬 讘注讘讬诐 讻讜' 砖讗诐 讛讬讜 讘' 讬讜爪讗讬谉 讘砖讘讬诇 讗讞讚 诪讞专讬讘讬谉 注讜诇诐 讻讜' 讻诪驻讜专砖 砖诐 讜注诇 讚专讱 讝讛 讻讜讜谉 讛"谞 讘讛讗讬 拽专讗 诇讙讘讬 诪讟专 注讜砖讛 讙讚讜诇讜转 讙讜' 讘讟讬驻讬 讛诪讟专 谞驻诇讗讜转 注讚 讗讬谉 诪住驻专 讘拽讜诇讜转 砖谞转讛讜讜 讘诪讟专 讜拽"诇: 


讻转讬讘  讛讻讗 注讜砖讛 讙讚讜诇讜转 讜讗讬谉 讞拽专 讜讻转讬讘 讛转诐 讛诇讗 讬讚注转 讜讙讜' 讜讗讬谉 讞拽专 诇转讘讜谞转讜 讻讜'. 讘讗讛 讛讙"砖 诪讗讬谉 讞拽专 诇讗讬谉 讞拽专 注"驻 诪"砖 讛讙诐 砖讬砖 诇讗讚诐 诇讛砖讬讙 讜诇讞拽讜专 讘诪爪讬讗讜转 讛注讜诇诐 讜讘讘专讬讗转讜 诪转讜讱 讛讟讘注讬讬诐 诪"诪 诪讛 砖诇讗 讬砖讬讙 讬转诇讛 讘拽讜爪专 讛砖讙转讜 讘讝讛 讜讻讬 讛讜讗 注诪讜拽 讜诪讬 讬诪爪讗谞讜 讜讻诪"砖 驻' 讗讬谉 讚讜专砖讬谉 讘诪讻讜住讛 诪诪讱 讘诇 转讞拽讜专 讘诪讛 砖讛专砖讬转 讛转讘讜谞谉 讜讝"砖 讛诇讗 讬讚注转 讗诐 诇讗 砖诪注转 讜讙讜' 讘讜专讗 讜讙讜' 专"诇 讙诐 讘诇讗讜 砖诪讬注讛 诪转讜讱 讛转讜专讛 讘专讗砖讬转 讘专讗 讜讙讜' 讛诇讗 讗驻砖专 砖讬讚注转 诪转讜讱 讛讞拽讬专讛 讘讝讛 讜诪住讬讬诐 讗注"驻 砖讛专砖讬转 诇讛转讘讜谞谉 讘讝讛 诪"诪 讗讬谉 讞拽专 诇转讘讜谞转讜 讜诪讛 砖诇讗 转砖讬讙 转转诇讛 讘拽讜爪专 讛砖讙转讱 讜注讜诪拽 讛诪讜砖讙 诪诪讱: 


讻转讬讘  诪讻讬谉 讛专讬诐 讘讻讞讜 谞讗讝专 讘讙讘讜专讛 讻讜'. 讻转讘讜 讛转讜住' 讗诪讗讬 谞拽讟 讙讘讜专讜转 讟驻讬 诪讻讞 讜讻诪讜 讻谉 讛诇"诇 诪讝讻讬专讬谉 讻讞 讙砖诪讬诐 讻讜' 讜讬"诇 诪砖讜诐 讚讛讘专讻讛 诪转讞诇转 讘讙讘讜专讛 诇讛讻讬 谞拽讟 讙讘讜专讛 注讻"诇 讜讗谞讬 诪讜住讬祝 讘讝讛 注"驻 诪"砖 讚讛讙"砖 讘讗 诪讗讬谉 讞拽专 砖讘专讻转 转讞讬转 讛诪转讬诐 诪讬讜住讚 讘讝讛 讚讗讬谉 讞拽专 诇讙讘讜专转讜 讚讙讘讜专讜转 讛讗讚诐 砖讛讜讗 诪诪讬转 讛讞讬讬诐 讜讗转讛 讙讘讜专 讘讛驻讱 讝讛 砖讗转讛 诪讞讬讛 诪转讬诐 讜讻谉 讛诐 讛讙砖诪讬诐 砖讘讗讬诐 讘讙讘讜专讜转 讜诪讘讬讗讬诐 专讞诪讬诐 诇注讜诇诐 讻讚诇拽诪谉 讘驻专拽讬谉 讜注讚"讝 讗诪专讬谞谉 诇拽诪谉 讙讚讜诇 讬讜诐 讛讙砖诪讬诐 讻转讞讬转 讛诪转讬诐: 


讜诪谞诇谉  讚讘转驻诇讛 讻讜' 讜讻转讬讘 讘转专讬讛 讜谞转转讬 诪讟专 讜讙讜'. 讜讗"转 讜诪讗讬 拽讘注讬 诇讬讛 讜诪谞诇谉 讚讘转驻诇讛 讛讗 诪驻讜专砖 讘转驻诇转 砖诇诪讛 讘讛注爪专 讛砖诪讬诐 讜诇讗 讬讛讬讛 诪讟专 讜讙讜' 讜讛转驻诇诇讜 讜讙讜' 讜讬"诇 讚拽专讗 诇讗 讗讬讬专讬 讗诇讗 讘讛注爪专 讻讘专 讛砖诪讬诐 讘注讬 转驻诇讛 注"讝 讘注转 爪专讛 讗讘诇 讛讻讗 讘注讬 讘诇讗讜 注转 爪专讛 讗诇讗 讘转驻诇讛 拽讘讜注讛 砖讘讻诇 讬讜诐 诪谞诇谉 讜诪讬讬转讬 诇讛 诪诇注讘讚讜 讘讻诇 诇讘讘讻诐 讜讙讜' 讗讬讝讛 注讘讜讚讛 讻讜' 讚讗讬讬专讬 讘注讘讜讚讛 讜转驻诇讛 拽讘讜注讛 砖讘讻诇 讬讜诐 讜拽"诇: 


砖诇讗  谞诪住专讜 诇砖诇讬讞 讻讜'. 讻转讘讜 讛转讜住驻讜转 讜讗"转 讛讗 讗诪专讬谞谉 讚诪驻转讞 砖诇 讙砖诪讬诐 谞诪住专 诇讗诇讬讛讜 讻讜' 讜讬砖 诇讜诪专 讻讜' 注"砖 讜谞专讗讛 讚专砖"讬 讛专讙讬砖 讘讝讛 砖驻讬' 砖诇讗 谞诪住专讜 诇砖诇讬讞 讗讞讚 讘讬讞讚 注讻"诇 讜讻讬讜爪讗 讘讝讛 讻转讘 讘注"讬 注"驻 讘"专 讻砖讘拽砖 讛拽讘"讛 诇转转 诪讟专 讘讬诪讬 讗诇讬讛讜 讛诪讬转 讘谞讛 砖诇 爪专驻讬转 讜讻砖讘拽砖 讗诇讬讛讜 诪讛拽讘"讛 砖讬讞讬讬讛讜 讗"诇 讙' 诪驻转讞讜转 砖讬砖 讘讬讚讬 讗讬谉 谞讗讛 砖讬讛讬讜 砖谞讬诐 讘讬讚 讛转诇诪讬讚 讜讗' 讘讬讚 讛专讘 讜讻转讘 讘注"讬 讜诇讬砖谞讗 讚讙诪专讗 诇讗 诪砖诪注 讻谉 讗诇讗 砖讗祝 讗讞讚 诇讗 谞诪住专 讘讬讚 砖诇讬讞 讜谞专讗讛 讚诇拽"诪 砖诇讗 谞诪住专 讛诪驻转讞 砖诇 讙砖诪讬诐 诇讗诇讬讛讜 讻讜' 讗诇讗 砖讗诇讬讛讜 注爪专 讗转 讛诪讟专 讜讻谉 诪驻转讞 砖诇 转"讛 诇讗 谞诪住专 诇讗诇讬讛讜 讜诇讗诇讬砖注 讗诇讗 砖讘转驻诇讛 讛讞讬讛 讛拽讘"讛 讗转 讛诪转 注讻"诇. 讜谞注诇诐 诪诪谞讜 讛讛讬讗 讗讙讚讛 讚驻专拽 讞诇拽 讚讗讬转讗 讘讛讚讬讗 砖谞诪住专 诇讗诇讬讛讜 讗拽诇讬讚讗 讚诪讟专讗 讜讻讬讜谉 讚讞讝讗 讛拽讘"讛 讚讗讬讻讗 爪注专讗 讘注诇诪讗 讻讜' 讞诇讛 讘谉 讛讗砖讛 讘注讗 讗诇讬讛讜 专讞诪讬 诇诪讬转谉 诇讜 讗拽诇讬讚讗 讚转"讛 讻讜' 注"砖: 讜讻转讘讜 注讜讚 讛转讜住' 讜讛讗 讻转讬讘 驻转讞 讛' 讗转 讗讜爪专讜 讜讬讜爪讗 讗转 讻诇讬 讝注诪讜 讻讜' 讗诪讗讬 诇讗 讞砖讬讘 诇讬讛 讛讻讗 讜讬"诇 讚诇讗 讞砖讬讘 讗诇讗 诪驻转讞讜转 砖诇 讟讜讘讛 讜讻讜' 讜讗诐 转讗诪专 讛讗 讗诪专讬谞谉 讬讜专拽诪讬 砖专 砖诇 讘专讚 讻讜' 注"砖 讜诇讗 讬讚注谞讗 诪讗讬 拽砖讬讗 诇讛讜 诪砖专 砖诇 讘专讚 讚讛讛讜讗 诇讗讜 讻诇讬 讝注诪讜 讛讜讗 讚讛讗 诇讟讜讘讛 讘讗 讻诪驻讜专砖 讘驻专拽 注"驻 讗诪专 讬讜专拽诪讬 砖专 讛讘专讚 讻讜' 讗专讚 讜讗爪谞谉 讛讻讘砖谉 讜讗爪讬诇 诇爪讚讬拽讬诐 讻讜' 讜讘注讬拽专 拽讜砖讬讬转诐 注讬讬谉 讘注"讬 讘砖诐 讛专讗讘"讚 转讬专讜抓 诇讝讛: 


砖诇  讞讬讛 讚讻转讬讘 讜讬讝讻讜专 讜讙讜' 讬砖 诇讚拽讚拽 讗诪讗讬 诇讗 诪讬讬转讬 拽专讗 讚诇注讬诇 诪讬谞讬讛 讙讘讬 诇讗讛 讚讻转讬讘 讜讬专讗 讛' 讻讬 砖谞讜讗讛 诇讗讛 讜讬驻转讞 讗转 专讞诪讛 讜讬"诇 讚谞讬讞讗 诇讬讛 诇讗转讜讬讬 拽专讗 讚专讞诇 砖谞住诪讱 诪诇转 讜讬驻转讞 诇砖诐 讜讬砖诪注 讗诇讬讛 讗诇讛讬诐 讜讬驻转讞 讜讙讜' 讜讻谉 讘砖诇 讙砖诪讬诐 讬驻转讞 讛' 诇讱 讜讙讜' 讜讘转讞讬转 讛诪转讬诐 讻讬 讗谞讬 讛' 讘驻转讞讬 讗转 讜讙讜' 讗讘诇 讛讗讬 拽专讗 讚诇讗讛 诇讗 谞住诪讻讛 讛驻转讬讞讛 诇砖诐 讗讬讻讗 诇驻专讜砖讬 讚讻讬谞讜讬 讜讬驻转讞 诇讗 拽讗讬 讗砖诐 讗诇讗 讗诪讬 砖讘讬讚讜 诇驻转讜讞 砖谞转谉 讛拽讘"讛 讛诪驻转讞 讘讬讚讜 讜诪讬讛讜 讘驻讜转讞 讗转 讬讚讱 讗注"讙 讚诇讗 谞住诪讱 诇砖诐 讚专砖讜 讘讜 讻谉 诇驻讬 砖驻讜转讞 讜诪砖讘讬注 讛诐 讘诇砖讜谉 谞住转专 讜砖讬谞讛 诇讻转讜讘 讬讚讱 讘诇砖讜谉 谞讜讻讞 讜诇讗 讻转讬讘 讬讚讜 讘诇砖讜谉 谞住转专 诇讚专讜砖 诪讬谞讬讛 讬讚讱 讜诇讗 注"讬 砖诇讬讞 讜讘讝讛 讬转讬讬砖讘 诇诪讛 诇讗 讛讘讬讗 拽专讗 讚诇注讬诇 诪讬谞讬讛 转驻转讞 讬讚讱 讬砖讘注讜谉 讜讙讜' 讚讻讬讜谉 讚讗讬谞讜 谞住诪讱 诇砖诐 讜讙诐 讻讜诇讬讛 讘诇砖讜谉 谞讜讻讞 讬砖 诇驻专砖讜 讗砖诇讬讞 砖谞讜转谉 讘讬讚讜 讛诪驻转讞 讜讚讜"拽:





专砖"砖

讘诪砖谞讛 专讗"讗 诪讬讜"讟 讛专讗砖讜谉 砖"讞. 讜讻' 讛转讜讬"讟 讚讛讬讬谞讜 讘转驻诇转 讬讜爪专 讻讜' 讜谞"诇 讚诇讗 讗讬讻驻转 诇谉 诇讛驻住讬拽 讻讜' 讻讬讜谉 讚爪讜专讱 转驻诇讛 讛讬讗. 讻讘专 讛拽讚讬诪讜 讘讝讛 讛专砖讘"讗 讘转砖讜讘讛 讛讘讬讗讜 讛讚"诪 讘住讬' 拽讬"讗 讗讜转 讘' 讜注"砖 讜讻谉 讛讘讬讗讜 讛讘"讬 讘住讬' 专诇"讜 讘拽讬爪讜专. 讜讗注"讙 讚讛专讗"砖 讘住讬' 讘' 讛讘讬讗 诪讛讬专讜砖诇诪讬 讚讗讬谞讜 讬讻讜诇 诇讛驻住讬拽 讘讛讻专讝讛 讝讛讜 讗诇讬讘讗 讚专' 讬讛讜讚讛 讗讘诇 专"讗 驻诇讬讙 注诇讬讛 讘讛讗. 转讚注 讚讘讙诪专讗 诪住驻拽讗 诇专"讗 讗讬 诪谞讬住讜讱 讙诪专 诇讛 讜诪讝讻讬专讬谉 诪讗讜专转讗 讗注"讙 讚诇专"讬 诇"诇 诇讛讗 诪讟注诐 讛讬专讜砖诇诪讬 砖讛讘讬讗 讛专讗"砖 砖诐:



砖诐 专讬"讗 讛注讜讘专 讻讜' 讛讗讞专讜谉 诪讝讻讬专. 讛转讜讬"讟 讚拽讚拽 诪讚讜注 讘专"讛 拽专讬 诇讬讛 讛砖谞讬 讜讛讻讗 拽"诇 讛讗讞专讜谉. 讜诇"谞 讚诇讛讻讬 拽讗诪专 讛讻讗 讛讗讞专讜谉 讻讚讬 诇讝讜讙讜 诇诪诇转 讛讗讞专讜谉 砖拽讚诐 诇讜 讜讻讬"讘 讻' 讛转讜讬"讟 讘注爪诪讜 讘专"讛 砖诐 讘诪砖谞讛 讛拽讜讚诪转 注"砖. [讜讙讚讜诇讛 诪讝讜 讻转讘 讘砖讘讜注讜转 驻"讝 诪"讞 讚"讛 谞转讙诇讙诇讛] . 讜讻讛"讙 诪砖谞讬 专"讗 讘住谞讛讚专讬谉 (讬 讘) 讜讗讬讬讚讬 讚讘注讬 诇诪讬转谞讬 注讬讘讜专 砖谞讛 转谞讗 谞诪讬 注讬讘讜专 讞讚砖:



转讚"讛 讗诇讗. 讗讘诇 讘住讚专 讝专注讬诐 讗讜诪专 讻讜'. 讻爪"诇:



转讚"讛 讜讬砖诪注. 讜讻诪讜 讛讛讬讗 讜讬砖诪注 讗诇讬讛 讗诇讛讬诐. 诇讻讗讜专讛 讬讜转专 讛"诇 诇诪讬谞拽讟 讻诪讜 讬驻转讞 讛' 讻讜' 讚讚诪讬' 诇讬讛 讟驻讬 讜注诇讬讜 讙"讻 讛"诇 诇爪讬讬谉:



讘讗"讚 讜讗"转 讻讜' 讬讜专拽诪讬 砖专 砖诇 讘专讚 讛讜讬. 拽"拽 诪讚讜注 诇讗 诪拽砖讬 谞诪讬 诪讙讘专讬讗诇 砖专 砖诇 讗砖 讚砖诐. 讜讗讬谉 诇讜诪专 诪砖讜诐 讚诇驻注诪讬诐 讛讜讬 诇讟讜讘讛 讻诪讜 讗砖 讚讗诇讬讛讜 讘讛专 讛讻专诪诇 讗"讻 讙诐 讘讘专讚 谞讜讻诇 诇讜诪专 讻谉 注讬讬谉 专砖"讗 讘讞"讗:



讘住讛"讚. 爪"诇 谞诪住专:





讛讙讛讜转 讬注讘"抓

讙诪' 诪讝讻讬专讬谉 "注诇" 讛讙砖诪讬诐. 谞"讘 诪讛转讜住壮 谞专讗讛 砖诇讗 讛讬讜 讙讜专住讬谉 注诇 讚诇讻讗讜专讛 讗讬谉 诇讜 讛讘谞讛 讜讬转讜专 讘诇砖讜谉. 讗诪谞诐 谞状诇 讚讗讬谉 诇诪讞拽讜 讜诪诇砖讜谉 讛转讜住壮 讗讬谉 专讗讬讛 砖专讙讬诇讬诐 诇拽爪专 讘诇砖讜谉. 讜砖驻讬专 讬砖 诇拽讬讬诪讜 讚讛讗 讗诪专讬谞谉 讛讝讻专讛 专讬爪讜讬 砖讗诇讛 讛讬讗 讜讛讜"诇 讻讗讬诇讜 讗诪专 诪专爪讬谉 注诇 讛讙砖诪讬诐 砖讛讜讗 诇砖讜谉 讛讙讜谉 讜讝讛 讬讜转专 谞专讗讛 讚讗讬谉 讟注诐 诇讛讝讻讬专 讙砖诪讬诐 讗诇讗 讬专讬讚转谉 讜砖讛拽讘壮壮讛 诪讜专讬讚谉 讜诪讙砖讬诪谉. 讜讘转讜住壮 注爪诪讜 谞诪讬 讙专讬住 转讜讱 讻讚讬 讚讘讜专 讜诇转谞讬 诪讝讻讬专讬谉 注诇 讻讜':





讘谉 讬讛讜讬讚注

讗值讬 讝讜止 讛执讬讗 注植讘讜止讚指讛 砖讈侄讘旨址诇旨值讘 (讚讘专讬诐 讬讗, 讬讙)? 讛直讜值讬 讗讜止诪值专: 讝讜止 转旨职驻执诇旨指讛. 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (讘专讻讜转 讻讜:) 讛转驻诇讛 转拽谞讜 讗讜转讛 讻谞讙讚 讛转诪讬讚, 讜诇讻谉 谞专诪讝讜 讗讜转讬讜转 转诪讬讚 讘转讜讱 讗讜转讬讜转 '诇讘' 讻讬 诇诪"讚 讘讬"转 讘诪讬诇讜讗诐 讛诪讬诇讜讬 讛讜讗 讗讜转讬讜转 '转诪讬讚' 讻讬 谞专诪讝 讛转诪讬讚 砖讛讜讗 讛转驻诇讛 讘转讜讱 讗讜转讬讜转 诇讘. 讙诐 转诪爪讗 讘讬谉 讗讜转 讘' 砖诇
诇讘 诇讗讜转 诇诪"讚 讬砖 讟' 讗讜转讬讜转 [讙讚讛讜讝讞讟讬讻 = 72] 砖讛诐 诪住驻专 '讞讻诪讛' [72] 诇专诪讜讝 砖爪专讬讱 诇讗讚诐 讞讻诪讛 砖讬转讞讻诐 诇讛讘讬谉 砖讬讞转讜 讘转驻诇讛.
讙诐 谞专讗讛 诇讬 讘住"讚 讛诪讝讘讞 谞拽专讗 '诇讘' 诪驻谞讬 砖讛讜讗 诇"讘 讗诪讛 注诇 诇"讘 讗诪讛, 讜诪住驻专 讗讜转讬讜转 诪讝讘讞 谞"讝 讻诪谞讬谉 讛讘专讻讜转 砖讘砖诇砖 转驻讬诇讜转 砖诪讜谞讛 注砖专讛 [19脳3=57], 讚讛转驻诇讜转 讛诐 讻谞讙讚 转诪讬讚讬谉 讛拽专讘讬谉 注诇 讙讘讬 讛诪讝讘讞.



讜旨诪址讗讬 讗执讬专职讬指讗 讚旨职转指谞执讬 '讙旨职讘讜旨专讜止转 讙旨职砖讈指诪执讬诐', 诇执讬转职谞执讬: '诪址讝职讻旨执讬专执讬谉 注址诇 讛址讙旨职砖讈指诪执讬诐'? 讗指诪址专 专址讘旨执讬 讬讜止讞指谞指谉: 诪执驻旨职谞值讬 砖讈侄讬旨讜止专职讚执讬谉 讘旨执讙职讘讜旨专指讛. 谞专讗讛 诇讬 讘住"讚 讗诪专讜 专讘讜转讬谞讜 讝"诇 (诪讜注讚 拽讟谉 讻讞.) '讘谞讬 讞讬讬 诪讝讜谞讬 讘诪讝诇讗 转诇讬讬讗' 讜驻讬专砖讜 讙讜专讬 讛讗专"讬 讝"诇 讞讬讬 诪讞讻诪讛, 诪讝讜谞讬 诪讘讬谞讛, 讘谞讬 诪讚注转, 讜讬讚讜注 砖驻注 讛讞讻诪讛 讬讜专讚 诇讞住讚 讛注讜诪讚 转讞转 讛讞讻诪讛 讘拽讜 讬诪讬谉 讜砖驻注 讛讘讬谞讛 讬讜专讚 讘讙讘讜专讛 讜砖驻注 讛讚注转 讘转驻讗专转 讜讗诪专 诇拽诪谉 专讘讬 讬讜讞谞谉 '讙旨职砖讈指诪执讬诐 讛址讬职谞讜旨 驻旨址专职谞指住指讛' 讜讻讬讜谉 讚砖驻注 讛驻专谞住讛 讬讜专讚 诪谉 讛讘讬谞讛 诇讙讘讜专讛 诇讝讛 讗诪专 注诇 讛讙砖诪讬诐 砖讬讜专讚讬谉 讘讙讘讜专讛.
讜注讜讚 谞专讗讛 诇讬 讘住"讚 讞诇拽 转讬讘转 讘旨执讙职讘讜旨专指讛 诇砖谞讬诐 讜拽专讬 讘讛 讙"讘 讜专"讛 讻诇讜诪专 讗讞讜专 讗讜转讬讜转 '讜专讛' 砖讛诐 讗讜转讬讜转 '讚拽讛' 讜讛讜讗 诪讟专 讛讚拽 砖讛讜讗 讛注讬拽专 讛诪专讜讛 讗转 讛拽专拽注, 讜讻诪讜 砖讗诪专讜 诇拽诪谉 (转注谞讬转 讚.) '注讜旨专职驻执讬诇指讗 讗植驻执诇旨讜旨 诇职驻址专职爪执讬讚指讗 讚旨职转讜旨转值讬 拽指诇指讗 诪职讛址谞旨职讬指讗 诇值讬讛旨' 讜驻讬专砖 注讜旨专职驻执讬诇指讗 讙砖诪讬诐 讚拽讬诐, 讜讗讜转讬讜转 '讜专讛' 讛诐 '专讜讛' 诇专诪讜讝 讻讬 讟驻讛 讛讚拽讛 讛讬讗 诪专讜讛 讗转 讛讗专抓 讜讛讝专注讬诐 砖讘转讜讻讛, 讜讝讛讜 砖讗诪专讜 砖讈侄讬旨讜止专职讚执讬谉 讘旨执讙职讘讜旨专指讛 '讘讙讘 讜专讛' 讻诇讜诪专 砖讬讜专讚讬谉 讟讬驻讜转 讚拽讬诐 讛谞专诪讝讬诐 讘讙讘 砖诇 讗讜转讬讜转 '讜专讛'.
讙诐 谞专讗讛 诇讬 讘住"讚 讗讜诪专讜 砖讈侄讬旨讜止专职讚执讬谉 讘旨执讙职讘讜旨专指讛 专讜爪讛 诇讜诪专 砖注讜砖讬诐 诪诇讞诪讛 讘讙讘讜专讛 注诐 讛拽诇讬驻讜转, 讻讬 讘讙砖诪讬诐 讬执转职驻指旨专职讚讜旨 驻止旨注植诇值讬 讗指讜侄谉 诪谉 谞讬爪讜爪讬 拽讚讜砖讛 砖讘讚讜诪诐 砖讬转讘专专讜 讜讬注诇讜 诪诪谞讜.



砖讈职诇止砖讈指讛 诪址驻职转旨值讞讜止转 讘旨职讬指讚讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗, 砖讈侄诇旨止讗 谞执诪职住职专讜旨 讘旨职讬址讚 砖讈指诇执讬讞址 讜职讗值诇旨讜旨 讛值谉: 砖讈侄诇 讞址讬旨指讛, 讜职砖讈侄诇 讙旨职砖讈指诪执讬诐, 讜职砖讈侄诇 转旨职讞执讬旨址转 讛址诪旨值转执讬诐. 谞专讗讛 诇讬 讘住"讚 注谞讬谉 讛诪驻转讞 讜注谞讬谉 讛砖诇讬讞 讛讜讗, 讻讬 讻砖讘专讗 讛拽讘"讛 讗转 讛注讜诇诐 讘专讗 讻讞 讛讟讘注 讜讛讜讗 砖诇讬讞 砖诇 讛拽讘"讛 诇注砖讜转 讛驻注讜诇讜转 讘注讜诇诐 讘讻诇 讚讘专 讜讚讘专 讜讻诪讜 砖讻转讘 讘注诇 拽注专转 讻住祝 '讘旨职专指讗讜止 讗址讱职 讘旨职讬址讚 讟侄讘址注 诪职住指专讜止' 讜诇讻谉 讚专砖讜 讛专讗砖讜谞讬诐 '讗直诇止拽执讬诐' 讙讬诪讟专讬讗 '讛址讟旨侄讘址注' [86] 讚讛讟讘注 讛讜讗 砖诇讬讞 砖诇 讛拽讘"讛 诇注砖讜转 讛驻注讜诇讜转 讘注讜诇诐.
讗讱 诇讝讛 讻讞 讛讟讘注 砖讛讜讗 讛砖诇讬讞 爪专讬讱 诇讜 讻讞 讗讞专 诇注讜专专 讗讜转讜 讻讚讬 诇注砖讜转 驻注讜诇转讜 讜讝讛 讛讻讞 砖讛讜讗 讛诪注讜专专 讗转 讛讟讘注 谞拽专讗 '诪职驻址转旨值讞址' 讜讘讻诇 讻讞 讛讟讘注讬 砖讘注讜诇诐 拽砖专 讛拽讘"讛 注诪讜 讻讞 讛诪注讜专专 讛讝讛 讛谞拽专讗 '诪职驻址转旨值讞址' 讜专拽 讘砖诇砖讛 讗诇讛 砖讛诐 讞讬讛 讜讙砖诪讬诐 讜转讞讬讛 诇讗 拽砖专 注诐 讻讞 讛讟讘注 讗转 讛讻讞 讛诪注讜专专 砖谞拽专讗 '诪职驻址转旨值讞址' 讗诇讗 谞砖讗专讛 讛转注讜专专讜转 讛讟讘注 讘砖诇砖讛 讗诇讛 讘讬讚讜 讬转讘专讱 砖讛讜讗 讬转讘专讱 讙讜讝专 讜讗讜诪专, 讜讛讟讘注 注讜砖讛 讛驻注讜诇讛 砖诇讜 讘讻诇 讚讘专 诪砖诇砖讛 讗诇讜.
讜注诇 驻讬 讝讛 谞专讗讛 诇驻专砖 讘住"讚 专诪讝 讛讻转讜讘 (讚讘专讬 讛讬诪讬诐 讗' 讻讟, 讬讗) '诇职讱指 讛殖' 讛址讙职旨讚只诇指旨讛 讜职讛址讙职旨讘讜旨专指讛 讜职讛址转执旨驻职讗侄专侄转' 驻讬专讜砖 讛址讙职旨讚只诇指旨讛 讝讛 诪驻转讞 讛转讞讬讛 砖讛讜讗 讘旨职讟址诇 砖讛讜讗 讞住讚 讛谞拽专讗 讙讚讜诇讛, 讜职讛址讙职旨讘讜旨专指讛 讝讛 诪驻转讞 讙砖诪讬诐 砖讬讜专讚讬谉 讘讙讘讜专讛, 讜职讛址转执旨驻职讗侄专侄转 讝讛 诪驻转讞 砖诇 讞讬讛 诇砖讜谉 驻讗专讜转.



砖讈侄诇 讞址讬旨指讛, 讚旨执讻职转执讬讘: (讘专讗砖讬转 诇, 讻讘) "讜址讬旨执砖讈职诪址注 讗值诇侄讬讛指 讗直诇止讛执讬诐, 讜址讬旨执驻职转旨址讞 讗侄转 专址讞职诪指讛旨". 拽砖讗 专讘讬 讬讜讞谞谉 谞拽讬讟 讞讬讛 讚讗讬讬专讬 '讘诇讬讚讛' 讜讛驻住讜拽 砖诇 讜址讬旨执驻职转旨址讞 讗侄转 专址讞职诪指讛旨 讗讬讬专讬 '讘讛专讬讜谉' 讜讗讬讱 讬诇讬祝 讛讗 诪讛讗? 讜注讜讚 讬砖 诇讛拽砖讜转 拽讜砖讬讬转 诪讛专砖"讗 讝"诇 砖讛拽砖讛 讗诪讗讬 诇讗 讬诇讬祝 诪驻住讜拽 (讘专讗砖讬转 讻讟, 诇讗) '讜址讬址旨专职讗 讬职讛讜指讛 讻执旨讬 砖职讉谞讜旨讗指讛 诇值讗指讛 讜址讬执旨驻职转址旨讞 讗侄转 专址讞职诪指讛旨'?
讜谞专讗讛 诇讬 讘住"讚 讚诪谞讬注转 讛讛专讬讜谉 讛讜讗 讘砖转讬诐 讛讗讞转 诪讞诪转 讞讜诇讬 讜讞讜诇砖讛, 讜讛砖谞讬转 注拽专讜转 讘讬讚讬 砖诪讬诐 讻讗砖专 谞讘讗专, 讜讛注谞讬谉 讛讜讗 讻讬 讘讗讜爪专 专讞诐 讛讗砖讛 讬砖 讗砖讻讜诇 讘讬注讬诐 讜讝专注 讛讝讻专 讬讜专讛 讻讞抓 讜诪讙讬注 注讚 讗砖讻讜诇 讛讘讬注讬诐 讛讝讛, 讜讗诐 讝专注 讛讝讻专 讛讜讗 讬专讛 讜谞驻诇 诇爪讚 讬诪讬谞讛 砖诇 讗砖讛 讘驻谞讬诐 讗讝 讛讜讗 诪专讜讛 讗转 讘讬爪讛 讛讬诪谞讬转 砖拽讜诇讟转讜 讜诪转注讘专转 讘讜 讜注诇 讬讚讬 讻讱 谞讜诇讚 讝讻专, 讜讗诐 谞讜驻诇 讜讬专讛 讬讬专讛 讛讝专注 诇爪讚 砖诪讗诇讛 砖诇 讛讗砖讛 讚讘讝讛 诪专讜讛 讘讬爪讛 讛砖诪讗诇讬转 砖拽讜诇讟转讜 讜诪转注讘讛 讘讜 讗讝 谞讜诇讚 谞拽讘讛, 讘讗讜驻谉 讻讬 讛讛专讬讜谉 讛讬讜 讬讛讬讛 诪讻讞 拽诇讬讟转 讛讘讬注讬诐 砖讘讗砖讻讜诇 讗砖专 讘讗讜爪专 专讞诐 讛讗砖讛 砖拽讜诇讟讬谉 讛讝专注 讜诪转注讘讬谉 讘讜 砖讟讬驻转 讛讝专注 谞拽砖专转 讘转讜讱 讛讘讬注讛 讜谞讚讘拽转 讘讚驻谞讜转讬讛 注诇 讬讚讬 诇讬讞讛 讚拽讛, 讜诪拽诇讬驻转 讗讜转讛 讛讘讬注讛 谞注砖讬转 讛砖诇讬讛 砖讛讜讗 讛注讜专 砖讛讜诇讚 诪讜谞讞 讘转讜讻讜, 讜讻谞讝讻专 讻诇 讝讛 讘住驻专 讛讘专讬转 (诪讗转 驻谞讞住 讗诇讬讛讜 讛讜专讜讘讬抓 诪讜讬诇谞讗) 讘诪讗诪专 讬"讝 驻专拽 讘' 讬注讜讬谉 砖诐.
讜讛谞讛 谞讜讚注 讻讬 诪谞讬注转 讛讛专讬讜谉 砖转讛讬讛 诪住讬讘转 讞讜诇讬 讜讞讜诇砖讛 讛讜讗 讻讱 讚诇驻注诪讬诐 讗讬谉 讝专注 讛讘注诇 讬讜专讛 讻讞抓 讜诇讻谉 讗讬谞讜 诪讙讬注 注讚 讗砖讻讜诇 讛讘讬注讬谉 讜诇讻讱 诇讗 讬注砖讛 驻讜注诇 砖诇 讛专讬讜谉 讻诇诇 讜讝讛讜 诪爪讚 讞讜诇砖转 讝专注 讛讘注诇, 讜诇驻注诪讬诐 讬讛讬讛 诪讞诪转 讞讜诇讬 讜讞讜诇砖转 讛讘讬注讬谉 砖诇 讛讗砖讛 讚讗祝 注诇 驻讬 砖讝专注 讛讘注诇 讬讜专讛 讻讞抓 讜诪讙讬注 注讚 讗砖讻讜诇 讛讘讬注讬谉 讗讬谉 讛讘讬注讛 拽讜诇讟转讜 讜讗讬谞讜 谞拽砖专 讜讗讬谞讜 谞讚讘拽 讘讛 诪讞诪转 讞讜诇砖转讛 讜注诇 讻谉 讛讝专注 谞驻住讚 讜谞讜驻诇 砖诐 讜诇讻讱 讗讬谉 诇讛 讛专讬讜谉 讻讬 讘诪讛 讬讛讬讛 讛讜诇讚 讗诐 诇讗 转讛讬讛 讛讘讬注讛 拽讜诇讟转 讛讝专注 诇讛讬讜转 谞拽砖专 讘转讜讻讛 讜谞讚讘拽 讘讚驻谞讜转讬讛 讻讗诪讜专 诇注讬诇, 讜讝讜 讛讬讗 诪谞讬注转 讛讛专讬讜谉 砖转讛讬讛 诪住讬讘转 讞讜诇讬 讜讞讜诇砖讛 讛谉 诪爪讚 讛讘注诇 讛谉 诪爪讚 讛讗砖讛.
讘专诐 讬砖 诪谞讬注转 讛专讬讜谉 诪爪讚 注拽专讜转 砖讬砖 讘讙讜祝 讛讗砖讛 诪注转 讬爪讬专转讛 讘讘讟谉 讗诪讛, 讜讛讜讗 讻讬 讗砖讻讜诇 讛讘讬注讬诐 讛诪讜谞讞 讘讗讜爪专 专讞诐 讛讗砖讛 讬砖 注诇讬讜 讻讞 讛住讙专 砖讛讜讗 讻诪讜 拽诇讬驻讛 讜诪住讱 诪讘讚讬诇 讜诪注讻讘 讻谞讙讚 讛讗砖讻讜诇 砖诇 讛讘讬注讬诐 讘讗讜驻谉 砖讗驻讬诇讜 讝专注 讛讘注诇 讬讜专讛 讻讞抓 讗讬谞讜 谞讜讙注 讘讗讜转诐 讛讘讬注讬谉 砖讘讗讜爪专 讛专讞诐 讻诇诇.
讜讘讝讛 转讘讬谉 诪讛 砖讗诪专 讛讻转讜讘 (砖诪讜讗诇 讗' 讗, 讛) '讜址讛殖' 住指讙址专 专址讞职诪指讛旨' 讜诇驻讬 驻砖讜讟讜 讬驻诇讗 讜讛诇讗 讛驻转讞 驻转讜讞 讜讛讝专注 讛讜诇讱 砖诐 讚讗讬谞讛 讗讟讜诪讛 讞住 讜砖诇讜诐, 讚讗诐 讗讟讜诪讛, 讗讬讱 讬砖诪砖 讘注诇讛 注诪讛? 讜讛诇讗 讬讛讬讛 讛讝专注 诇讘讟诇讛! 讜诪讗讞专 讚讛讬讛 诪砖诪砖 讘注诇讛 注诪讛 诪讜讻专讞 砖讛讬讛 驻转讞 驻转讜讞, 讜讗诐 讻谉 诪讛 讝讛 讛讛住讙专 讚拽讗诪专 '讜址讛殖' 住指讙址专 专址讞职诪指讛旨'? 讗讱 讛讜讗 讛讚讘专 讗砖专 讻转讘谞讜, 砖讬砖 讻诪讜 诪住讱 诪讘讚讬诇 讜诪注讻讘 讻谞讙讚 讛讘讬注讬谉 砖诇讗 讬讛讬讛 谞讜讙注 讛讝专注 讘讛诐 讗祝 注诇 驻讬 砖讛讜讗 谞讻谞住 诇驻谞讬诐 讜注砖讛 讛' 诇讛 讻谉 诪注转 讬爪讬专转讛 讻讚讬 砖讗讞专 讻讱 讬讜住专 讛讛住讙专 讛讝讛 讘谞住 讜转转注讘专 讘砖诪讜讗诇 注诇 讬讚讬 转驻诇讛, 讜讘讗讜驻谉 讝讛 讛讬讜 讗诪讜转讬谞讜 注拽专讜转 砖讛讬讛 诇讛诐 讻讞 讛住讙专 讝讛 诪注转 讬爪讬专转诐 讘讘讟谉 讗诪讜转诐.
讜讻转讘 讛专讘 讗讜讛诇 讬注拽讘 讝"诇 讘驻专砖转 讜讬爪讗 讘驻住讜拽 (讘专讗砖讬转 讻讟, 诇讗) '讜址讬址旨专职讗 讛殖' 讻执旨讬 砖职讉谞讜旨讗指讛 诇值讗指讛 讜址讬执旨驻职转址旨讞 讗侄转 专址讞职诪指讛旨 讜职专指讞值诇 注植拽指专指讛' 讗讬谉 谞讜驻诇 诇砖讜谉 驻转讬讞讛 讗诇讗 讘诪拽讜诐 砖讬砖 讛住讙专, 讜讛注谞讬谉 讛讜讗 讻讬 砖专讛 专讘拽讛 讜诇讗讛 讛讬讛 诇讛诐 讛住讙专 砖诇 注拽专讜转 诪讘讟谉 讗诪诐 讻讚讬 砖讬转驻诇诇讜 讛讗讘讜转 注诇讬讛诐 讜讬讜诇讬讚讜 讘谞住 砖讛拽讘"讛 诪转讗讜讛 诇转驻讬诇转诐 讗讱 专讞诇 诇讗 讛讬讛 诇讛 诪注转 讬爪讬专转讛 讛住讙专 砖诇 注拽专讜转 讻讬 讚讬 讘诇讗讛 砖讘注讘讜专讛 讬转驻诇诇 讬注拽讘 讗讘讬谞讜 注"讛, 讗诪谞诐 讗讞专 砖谞砖讗 讬注拽讘 讗讘讬谞讜 注"讛 讗转 砖转讬讛诐 讜注砖讛 讗转 专讞诇 注讬拽专 讜诇讗讛 讟驻讬诇讛 诇讛 讘讚讬谉 讛讜讗 砖讬砖转谞讛 讛讚讘专 讛讝讛 砖爪专讬讱 诇讛讬讜转 讛注拽专讜转 讗爪诇 专讞诇 讜诇讗 讗爪诇 诇讗讛, 诇讻讱 讗讞专 讛谞砖讜讗讬谉 驻转讞 讛拽讘"讛 专讞诪讛 砖诇 诇讗讛 砖讛住讬专 讗讜转讜 讛住讙专 砖讛讬讛 诇讛 诪注转 讬爪讬专转讛 讜注砖讛 注拽专讜转 讗爪诇 专讞诇, 讜讛专讘 讝"诇 讛讟注讬诐 砖诐 讚讘专讬诐 讗诇讜 注诇 驻讬 诪砖诇 讜谞诪砖诇 讬注讜讬谉 砖诐.
讜诇驻讬 讝讛 讛注拽专讜转 砖讛讬转讛 讘专讞诇 诇讗 讛讬转讛 诪爪讚 讛住讙专 砖讛讬讛 诇讛 诪注转 讬爪讬专转讛 讻讬 讛讬讗 谞讜爪专讛 讘讟讜讘 讜专拽 讝讛 谞转讞讚砖 诇讛 讗讞专 谞砖讜讗讬谉 砖注砖讗讛 讬注拽讘 讗讘讬谞讜 注"讛 注拽专转 讛讘讬转, 讜讻诪讜 讟注诐 讛专讘 讗讜讛诇 讬注拽讘 讝"诇 讛谞讝讻专 讗讱 爪专讬讱 诇讜诪专 讛注拽专讜转 砖诇讛 讛讬转讛 诪住讬讘讛 讛谞讝讻专 诇注讬诇 砖谞注砖讛 诇讛 讞讜诇砖转 讛讘讬注讬谉 砖诇讗 讬讛讬讜 拽讜诇讟讬谉 讛讝专注 讜讘讝讛 诇讗 砖讬讬讱 诇砖讜谉 驻转讬讞讛 讚讗讬谉 讻讗谉 讛住讙专 讗诇讗 讛讜讗 注谞讬谉 专驻讜讗讛, 讜诇讻谉 讛砖转讗 诪讛 砖讗诪专 讘专讞诇 (讘专讗砖讬转 诇, 讻讘) '讜址讬执旨砖职讈诪址注 讗值诇侄讬讛指 讗直诇止拽执讬诐 讜址讬执旨驻职转址旨讞 讗侄转 专址讞职诪指讛旨' 讗讬谉 驻转讬讞讛 讝讜 砖诇 '讛专讬讜谉' 讗诇讗 诪讜讻专讞 诇驻专砖 驻转讬讞讛 讝讜 注诇 '讛诇讬讚讛' 讻讬 诪注转 砖砖诪注 讗诇讬讛 讗诇拽讬诐 讘注谞讬谉 讛讛专讬讜谉 砖讙讝专 砖转拽讘诇 讛专讬讜谉 讙讝专 讘讗讬讝讛 讬讜诐 讜讘讗讬讝讛 砖注讛 讬讛讬讛 驻转讬讞转 专讞诪讛 讘诇讬讚讛 砖转讜诇讬讚 讗转 讛注讜讘专 讗砖专 转转注讘专 讘讜, 讻讬 诇讞讬讘转讜 砖诇 讬讜住祝 讛爪讚讬拽 注"讛 诪注转 砖讙讝专 注诇 讛讟讬驻讛 砖讬讛讬讛 谞讜爪专 诪诪谞讛 讘讘讟谞讛 砖诇 专讞诇 讙讝专 注诇 砖注转 诇讬讚转讜 讘讗讬讝讛 讝诪谉 讬爪讗 诪讘讟谞讛 诇讗讜讬专 讛注讜诇诐, 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 (拽讛诇转 讝, 讗) '讜职讬讜止诐 讛址诪指旨讜侄转 诪执讬旨讜止诐 讛执讜指旨诇职讚讜止' 讻讬 诪讬讜诐 讛诇讬讚讛 谞讙讝专 讬讜诐 砖讬爪讗 讘讜 诪谉 讛注讜诇诐.
谞诪爪讗 讝讛 讛驻住讜拽 砖诇 专讞诇 诪讚讘专 讘驻转讬讞转 讛专讞诐 砖诇 诇讬讚讛 讜诇讻讱 讛讘讬讗讜 诇注谞讬谉 专讘讬 讬讜讞谞谉 讚诪讚讘专 讘讝讛 讜诇讗 讛讘讬讗 驻住讜拽 砖诇 诇讗讛 讚讻转讬讘 '讜址讬执旨驻职转址旨讞 讗侄转 专址讞职诪指讛旨' 砖砖诐 诪讚讘专 讘驻转讬讞转 讛专讞诐 诇讛专讬讜谉 讜讗讬谞讜 砖讬讬讱 诇注谞讬谉 讝讛 讚专讘讬 讬讜讞谞谉 砖讛讜讗 诪讚讘专 讘驻转讬讞讛 砖诇 诇讬讚讛.





讘谞讬讛讜

讗值讬 讝讜止 讛执讬讗 注植讘讜止讚指讛 砖讈侄讘旨址诇旨值讘? 讛直讜值讬 讗讜止诪值专: 讝讜止 转旨职驻执诇旨指讛. 谞专讗讛 诇讬 讘住"讚 讚讗诪专讜 专讝"诇 讘讘专讻讜转 (讘专讻讜转 讻讜:) 转驻讬诇讜转 讻谞讙讚 转诪讬讚讬谉 转拽谞讜诐, 讜讗诐 讻谉 讛转驻诇讛 讛讬讗 讘诪拽讜诐 拽专讘谉 转诪讬讚 讜讘转讜讱 讗讜转讬讜转 诇讘 讬砖 讗讜转讬讜转 转诪讬讚 讻讬 讗讜转讬讜转 诇讘 讘诪诇讜讗诐 诇诪志讚 讘讬志转 讛诪诇讜讬 砖讛讜讗 谞拽专讗 转讜讱 砖诇 讛驻砖讜讟 讛讜讗 讗讜转讬讜转 '转诪讬讚' 讛专讬 讛转驻诇讛 谞专诪讝讛 讘转讜讱 讗讜转讬讜转 诇讘, 讜讝讛讜 注植讘讜止讚指讛 砖讈侄讘旨址诇旨值讘 讻诇讜诪专 讘转讜讱 讛诇讘 讻讬 讛讘讬志转 转砖诪砖 讘诪拽讜诐 转讜讱 讻谞讜讚注 讜谞专诪讝讛 讘转讜讱 讗讜转讬讜转 诇讘 诇讛讜专讜转 砖讛转驻诇讛 爪专讬讻讛 诇讛讬讜转 讘讻讜讜谞转 讛诇讘 讜诇讗 住讙讬 讘爪驻爪讜祝 驻讛 讬注谉 砖讛讬讗 讘诪拽讜诐 拽专讘谉 转诪讬讚 讜讘拽专讘谉 讻讜谞转 讛诇讘 砖诇讗 诇砖诪讜 驻讜讙诪转 砖讗诐 谞转讻讜讜谉 讘拽专讘谉 砖诇讗 诇砖诪讜 讗讜 诇砖诐 讚讘专讬诐 讛驻讜住诇讬谉 讛专讬 讝讛 驻讬讙诇 讜谞驻住诇 讛拽专讘谉 讜讻谉 讘转驻诇讛 讘注讬谞谉 讻讜谞讛 砖诇讬诪讛 诇砖诐 转驻诇讛 讜诇讗 讬讚讘专 讚讘专 讗讞专 讜讬讞砖讜讘 讘讚讘专 讗讞专.
讜讘讝讛 讬讜讘谉 讘住"讚 诪讗诪专 讛讙诪专讗 讘讘专讻讜转 (讘专讻讜转 讚:) 专讘讬 讬讛讜砖注 讘谉 诇讜讬 讗诪专 转驻诇讜转 讘讗诪爪注 转讬拽谞讜诐, 讜讛讙诐 讚诇驻讬 驻砖讜讟 讻讜谞转讜 诇讜诪专 讘讬谉 砖谞讬 拽专讬讗转 砖诪注 转拽谞讜 转驻诇讜转 砖诇 讻诇 讬讜诐 讚专讘讬 讬讛讜砖注 讘谉 诇讜讬 住讘讬专讗 诇讬讛 转驻诇转 注专讘讬转 讬转驻诇诇讜 拽讜讚诐 拽专讬讗转 砖诪注, 讛谞讛 专诪讝 注讜讚 诇驻讬 讚专讻讜 讚诇讗 住讙讬 诇讛讬讜转 讛转驻讬诇讜转 讘驻讛 讚讜拽讗 砖讛讜讗 讘专讗砖 讙讜驻讜 砖诇 讗讚诐 讗诇讗 爪专讬讱 讙诐 讻谉 砖讬讛讬讜 讘诇讘 砖注讜诪讚 讘讗诪爪注 讛讙讜祝.
诪注砖讛 讘讗砖讛 讗讞转 砖讛讬转讛 讝专讬讝讛 诇讛转驻诇诇 讻诇 讬讜诐 砖诪讜谞讛 注砖专讛 讘讘讬转 讛讻谞住转 注诐 讛爪讬讘讜专 讜讬讜诐 讗讞讚 讘讗讛 诇讛转驻诇诇 讘讘讬转 讛讻谞住转 讻讚专讻讛 讜讻砖讛讙讬注讛 诇诪讘讜讬 讘讬转 讛讻谞住转 谞讻谞住 讗讞专讬讛 讗讚诐 讗讞讚 砖讛讬讛 诪讻讬专讛 讜诪讻讬专转讜 讜讝讛 讛讗讚诐 讛讜讗 讘专讬讜谉 讗讬谞讜 讘讗 诇讘讬转 讛讻谞住转 讗诇讗 诇驻专拽讬诐 讜讘注转 砖讬讘讗 讗讜讞讝 讛住讬讚讜专 讘讬讚讜 讗讱 讗讬谞讜 诪转驻诇诇 讻诇诇 讜注讬谞讬讜 诪砖讜讟讟讜转 讗谞讛 讜讗谞讛 讜诇讘讜 诪诇讗 诪讞砖讘讜转 讝专讜转 诪讬谞讬诐 诪诪讬谞讬诐 砖讜谞讬诐 讜讻专讗讜转讜 讗转 讛讗砖讛 讛讝讗转 讛讜诇讻转 讘讝专讬讝讜转 诇讘讬转 讛讻谞住转 讻诪谞讛讙讛 讻讚讬 诇讛转驻诇诇. 拽专讘 讗爪诇讛 讜讬讗诪专 诇讛 讘诇砖讜谉 诇注讙: 诇讛讬讻谉 讗转 讛讜诇讻转 讜诪转讙诇讙诇转 注诇 讛讗专抓? 讜转讗诪专: 诇讘讬转 讛讗诇讛讬诐, 讗谞讬 专讜爪讛 诇讬诇讱 诇讛转驻诇诇! 讜讛讜讗 讬讜讚注 砖讛讬讗 诪转驻诇诇转 讘注诇 驻讛 讜讬诇注讬讙 诇讛 讜讬讗诪专 诇讛: 讛诇讗 讗讬谉 住讬讚讜专 讛转驻诇讛 讘讬讚讬讱 讻讬 砖讻讞转 讗讜转讜 讘讘讬转, 转讞讝讜专讬 诇讘讬转讬讱 讜转讘讬讗谞讜 讻讚讬 诇讛转驻诇诇, 讜转讗诪专 诇讜: 讗谞讬 住讬讚讜专 讛转驻诇讛 讗爪诇讬 讘拽专讘讬 讻讬 讗谞讬 诪转驻诇诇转 诪转讜讱 诇讘 讜讛讜讗 讘拽专讘讬 诪讜谞讞 讗讘诇 讗转讛 砖讻讞转 讗转 讛诇讘 砖诇讱 讻讗砖专 砖讻讞 讛砖讜注诇 讻讬 讗讬谞讜 注诪讱 注转讛 讜爪专讬讱 砖转讞讝讜专 诇讛讘讬讗讜 砖转转驻诇诇 诪转讜讻讜 讻讬 诪讛 转讜注诇转 讬砖 讘转驻诇转 讻诇 驻讛?!
讜讬讗诪专 诇讛: 诪讛讜 注谞讬谉 讛砖讜注诇 诇讗 砖诪注转讬 注讚 讛谞讛? 讜转讗诪专 诇讜: 讛讗专讬 讛讬讛 注讜诪讚 讘爪专讛 讙讚讜诇讛 讜讬诪爪讗 讗转 讛砖讜注诇 讛讜诇讱 讘诪讚讘专 讜拽专讗 诇讜 讜讘注诇 讻专讞讜 讘讗 诇驻谞讬讜 讻讬 驻讙注 讘讜 驻转讗讜诐 讜讗讬谞讜 讬讻讜诇 诇讘专讜讞 诪诪谞讜 讜诇讘讜 诪专转转 讜讬讗诪专 诇讜 讛讗专讬 砖讛讜讗 注讜诪讚 讘爪专讛 讙讚讜诇讛 砖爪专讬讱 诇讜 注爪讛 谞讻讜谞讛 砖讬爪讗 诪诪谞讛 讜讗谞讬 砖诪注转讬 注诇讬讱 诇讗诪专 砖讗转讛 讞讻诐 讜驻拽讞 讙讚讜诇 转谉 诇讬 诪讛专 注爪讛 谞讻讜谞讛 讜讗诇 转转诪讛诪讛 讜讗诐 诇讗讜 讗专诪讜住 讗讜转讱!
讜讬讗诪专 诇讜 讛砖讜注诇 讛谞谞讬 诪讜讻谉 诇注砖讜转 讚讘专讬讱 诇转转 诇讱 注爪讛 谞讻讜谞讛 讻讞讻诪转讬 砖讘讜讚讗讬 转爪讗 诪谉 讛爪专讛 讗讱 讗转讛 讬讜讚注 讻讬 讛讞讻诪讛 讛讬讗 讘诇讘 讜注转讛 诇讘讬 讘诇 注诪讬 讻讬 讛谞讞转讬讜 讜讛爪谞注转讬讜 讘诪注专讛 砖讛讬讬转讬 讚专 讘讛, 转谉 诇讬 专砖讜转 讜讗专讜爪讛 诇诇讻转 诇诪注专讛 诇讛讘讬讗讜 讜诇讛讻谞讬住讜 讘拽专讘讬 讜讗讝 注诇 讬讚讜 讗转谉 诇讱 注爪讛 谞讻讜谞讛. 讜讬讗诪专 诇讜 转诇讱, 讜讬讘专讞 讜讬诪诇讟!
讻谉 讗转讛 砖讻讞转 诇讘讱 讘诪拽讜诐 讗讞专 讜爪专讬讱 砖转讞讝讜专 诇讗讞讜专讬讱 诇讛讘讬讗讜 讻讚讬 砖转转驻诇诇 诪转讜讻讜! 讜讬讗诪专 诇讛: 讻谉 讛讚讘专 讗谞讬 诇讘讬 讘诇 注诪讬 讜讗讘拽砖 注转讛 诪诪讱 砖转诇讻讬 讗转 讜转讘讬讗讛讜 诇讬 讜转注砖讬 注诪讬 讞住讚 讝讛 讜转讗诪专 诇讜 讗谞讬 讗讬谞讬 讬讜讚注转 讘讗讬讝讛 诪拽讜诐 诪讜谞讞 讗诐 讗爪诇 讗砖转讱 讘讘讬转 讗讜 讘讞谞讜转 砖诇讱 讗讜 讘住驻讬谞讛 讛讛讜诇讻转 讘讬诐 讗讜 讘砖讬讬专讛 讛讛讜诇讻转 讘讬讘砖讛 讗讜 讘注讬专 诇谞讚讜谉 讗讜 讘注讬专 驻讗专讬讝 讗讜 砖讗专 诪拽讜诐 讗讘诇 讗转讛 转讚注 讛讬讻谉 讛讜讗 诪讜谞讞 讜讗转讛 转诇讱 讜转讘讬讗谞讜.
讜讛谞讛 讻诇 诪砖讻讬诇 讬讚注 讜讬讘讬谉 讻讬 讬驻讛 讚讘专讛 讛讗砖讛 讚诇讗 住讙讬 讘转驻诇讛 讘驻讛 讚讜拽讗 讗诇讗 爪专讬讱 讘诇讘 讙诐 讻谉. 讗讱 讛讗讚诐 诇讘讜 讘诇 注诪讜 讘注转 讛转驻诇讛 驻注诐 诪讜谞讞 讘讘讬转讜 驻注诐 讘讞谞讜转讜 驻注诐 讘注讬专 讗讞专转 讜讻讗砖专 讚讘专讛 讛讗砖讛 讜诇讗 讗驻砖专 诇讛讘讬讗讜 诇诪拽讜诐 转驻诇讛 讻讬 讗诐 讛讗讚诐 讘注诇 讛诇讘 注爪诪讜.
讜诇讝讛 讗诪专 讛讻转讜讘 (讚讘专讬诐 诇, 讬讚) 讻执旨讬 拽指专讜止讘 讗值诇侄讬讱指 讛址讚指旨讘指专 诪职讗止讚 讘职旨驻执讬讱指 讜旨讘执诇职讘指讘职讱指 诇址注植砖止讉转讜止, 驻讬专讜砖 讚讘专 讛转驻诇讛 讗诐 转专爪讛 砖讬讛讬讛 拽专讜讘 讗诇讬讱 砖讬注砖讛 讛拽讚讜砖 讘专讜讱 讛讜讗 讚讘专 转驻诇转讱 讜诇讗 讬讛讬讛 谞讚讞讛 诇讞讜抓, 讝讛 讬讛讬讛 讗诐 讛讜讗 讘驻讬讱 讜讘诇讘讘讱 砖讬讜爪讗 诪谉 讛驻讛 讜讛诇讘 讘讬讞讚 讗讝 讬讛讬讛 讛讚讘专 讛讛讜讗 诪讜讻谉 诇注砖讜转讜 砖讬讘讗 诇讬讚讬 注砖讬讛 讜拽讬讜诐!
讜讘讝讛 讬讜讘谉 (转讛诇讬诐 住讞, 讚) 讜职爪址讚执旨讬拽执讬诐 讬执砖职讉诪职讞讜旨 讬址注址诇职爪讜旨 诇执驻职谞值讬 讗直诇止拽执讬诐 讜职讬指砖执讉讬砖讉讜旨 讘职砖执讉诪职讞指讛, 讻讬 讛爪讚讬拽讬诐 诪转驻诇诇讬诐 讘驻讛 讜诇讘 砖讛诐 专诪讜讝讬诐 讘讗讜转讬讜转 讘诪讜讻志谉 [118] 砖讛诐 诪住驻专 驻讛 诇讘 [117], 讜讗讝 讬指砖执讉讬砖讉讜旨 '讘职砖执讉诪职讞指讛' 讗讜转讬讜转 '讘讞诪砖讛' 讛诐 讞诪砖讛 讘讞讬谞讜转 砖讬砖 讘砖诐 讛讜讬志讛 砖讛讜讗 讚' 讗讜转讬讜转 讜拽讜抓 砖诇 讬讜志讚 砖讛诐 讻谞讙讚 诪注砖讛 讜讚讘讜专 讜讻讜谞讛 讜诪讞砖讘讛 讜专注讜转讗 讚诇讘讗 砖讛爪讚讬拽讬诐 砖诇诪讬诐 讘讛诐 讘注讘讜讚转 讛砖诐 讬转讘专讱.
讙诐 讗诪专 讜职讬指砖执讉讬砖讉讜旨 '讘职砖执讉诪职讞指讛' 讗讜转讬讜转 '讘讞诪砖讛' 专诪讝 诇诪诇讻讜转 砖讛讬讗 住讜讚 讛志讗 讗讞专讜谞讛 砖讘砖诐 砖诪住驻专讛 讞诪砖讛 讜讛转驻诇讛 讛讬讗 转讬拽讜谉 讛诪诇讻讜转 讘住讜讚 (转讛诇讬诐 谞讗, 讬讝) 讗植讚止谞指志讬 砖职讉驻指转址讬 转执旨驻职转指旨讞, 诇讻谉 驻讛 诇讘 注讜诇讛 诪住驻专 诪讙谉 讚讜讬讚 [117] 诪诇讗 讘讬讜志讚 砖讛讜讗 住讜讚 讛诪诇讻讜转 讜诇讝讛 讗诪专 讬址注址诇职爪讜旨 诇执驻职谞值讬 讗直诇止拽执讬诐 专诪讝 诇驻讛 诇讘 讘讬讞讚 讜讗讝 讬指砖执讉讬砖讉讜旨 讘职砖执讉诪职讞指讛 讗讜转讬讜转 讘讞诪砖讛:
讜讘住讛"拽 讘侄旨谉 讬职讛讜止讬指讚指注 讻转讘转讬 讘住"讚 砖讬砖 讘讗诇驻志讗 讘讬转志讗 讘讬谉 讗讜转 讘讬志转 诇讘讬谉 讗讜转 诇诪志讚 讗讜转讬讜转 砖诪住驻专诐 讞讻诪讛 [73] 砖讛诐 讙'讚'讛'讜 讝'讞'讟'讬'讻' 砖注讜诇讛 诪住驻专诐 注"讙, 讜谞专讗讛 诇讬 讘住"讚 诇专诪讜讝 诪讛 砖讗诪专 专讘讬谞讜 讛讗专"讬 讝"诇 讘砖注专 诪讗诪专讬 专讝"诇 讘诪讛 砖讗诪专 专讘讬 讗诇讬注讝专 讛讙讚讜诇 诇转诇诪讬讚讬讜: 讜讻砖讗转诐 诪转驻诇诇讬谉 讚注讜 诇驻谞讬 诪讬 讗转诐 诪转驻诇诇讬谉 (讘专讻讜转 讻讞:), 讚讛注谞讬谉 讛讝讛 讛讜讗 住讜讚 讙讚讜诇 砖转转拽讘诇 转驻讬诇转 讛讗讚诐 讗诐 讬讻讜讬谉 讗诇 讛讻讜谞讛 砖专诪讝 讘讚讘专讬讜 讜讛讜讗 讻讬 讛谞讛 讻讜谞转 讛转驻诇讛 讛讬讗 诇讛诪砖讬讱 诪讜讞讬谉 讚讙讚诇讜转 讘讘讞讬谞转 讛转驻讗专转 诪爪讚 讛讘讬谞讛 讜讗诪专 诇讛诐 专讘讬 讗诇讬注讝专 砖注讬拽专 讛讻讜谞讛 讛讜讗 诇讛诪砖讬讱 诪讜讞讬谉 讙诐 诪爪讚 讛讞讻诪讛 砖转讛讬讛 讻诇 讻讜谞转 讛讗讚诐 讜诪讙诪转讜 诇讘拽砖 专讞诪讬诐 讜诇讛诪砖讬讱 砖驻注 诪谉 讛讞讻诪讛 砖讛讜讗 诇诪注诇讛 诪谉 讛讘讬谞讛 讛谞拽专讗转 '诪讬' 讜讝讛讜 砖讗诪专: 讚注讜 诇驻谞讬 诪讬 讗转诐 诪转驻诇诇讬诐! 砖转诪砖讬讻讜 讗讜专讛 讜砖驻注 诪谉 讛讞讻诪讛 砖讛讬讗 诇驻谞讬 '诪讬' 砖讛讬讗 讛讘讬谞讛 注讚 讻讗谉 讚讘专讬讜, 讜诇讝讛 讗诪专 讗值讬 讝讜止 讛执讬讗 注植讘讜止讚指讛 砖讈侄讘旨址诇旨值讘? 讛直讜值讬 讗讜止诪值专 讝讜止 转旨职驻执诇旨指讛! 讜讛讬讬谞讜 讻讬 讛转驻诇讛 爪专讬讱 诇讛诪砖讬讱 讘讛 诪讛 诪讜讞讬谉 诪谉 讞讻诪讛 讛专诪讜讝讛 讘转讜讱 讗讜转讬讜转 '诇讘' 讚讛讬讬谞讜 讘讬谉 讗讜转 讘讬志转 讜讘讬谉 讗讜转 诇诪志讚 砖讬砖 砖诐 诪住驻专 讞讻诪讛.





讙讘讜专转 讗专讬

专讘讬 讬讛讜砖注 讗讜诪专 诪讬讜诐 讟讜讘 讛讗讞专讜谉 砖诇 讞讙 诇讗 谞转讘专专 讘讙诪' 讘诪讬诇转讗 讚专"讬 讗讬 诪诇讬诇 讬讜"讟 讛讗讞专讜谉 诪讝讻讬专讬谉 讗讜 讘讬讜诐 讜讗注"讙 讚讘讻"诪 拽讬讬"诇 讚讛诇讬诇讛 讛讜诇讻转 讗讞专 讛讬讜诐 讛讘讗 诪"诪 诇注谞讬谉 讛讝讻专讛 讗驻砖专 诇讜诪专 讚讘讬讜诐 讚讜讜拽讗 砖讛专讬 讘讚讘专讬 专"讗 讚讗诪专 诪讬讜"讟 专讗砖讜谉 诪讘注讬讗 诇讬讛 讘讙诪专讗 讚讬诇诪讗 诪谞讬住讜讱 讛诪讬诐 讙诪专 诇讛 诪讛 谞讬住讜讱 讛诪讬诐 诪讗讜专转讗 讗祝 讛讝讻专讛 诪讗讜专转' 诪砖诪注 讚讗讬 诇讗讜 讛"讟 讚谞讬住讜讱 诪讗讜专转' 讛"讗 讚讛讝讻专讛 讘讬讜诐 讜讛"谞 讗讬讻讗 诇诪讬诪专 讗诇讬讘讗 讚专' 讬讛讜砖注 讚讗诪专 诪讬"讟 讗讞专讜谉 讛讬讬谞讜 讘讬讜诐 讚讜拽讗 诪讬讛讜 讬砖 诇讚讞讜转 讚讜讚讗讬 讗诇讬讘讗 讚专"讗 讚讗诪专 诪讬讜"讟 专讗砖讜谉 讗转"诇 诪讗讜专转讗 爪专讬讱 诇讛讗讬 讟注诪' 讚诪谞讬住讜讱 讙诪专 诇讛 讚讗诇"讻 讛讗 诪住转诪讗 讘讬讜诐 拽讗诪专 讻诇讜诇讘 讻讚拽讗诪专讛 讛讙诪专讗 讚讗转"诇 讘讬讜诐 诪诇讜诇讘 讙诪专 诇讛 讗讘诇 讗讚专"讬 讚讗诪专 诪讬讜"讟 讗讞专讜谉 讛"讟 诪砖讜诐 讚讝诪谉 讙砖诪讬诐 讛讜讗 讗讜 诪砖讜诐 讚讗讬谉 专讗讜讬 诇讛讝讻讬专 讙砖诪讬诐 讘讞讙 诪驻谞讬 讚住讬诪谉 拽诇诇讛 讛讜讗 讘讞讙 诪讛"讟 讛诇讬诇讛 讜讛讬讜诐 砖讜讬谉 讻讚讗诪专讬' 讘讻"诪 转讚注 砖讛专讬 讗转"诇 专"讗 讛讝讻专讛 讘讬讜诐 拽讗诪专 诪驻专砖 讛讙诪专讗 诪砖讜诐 讚诪诇讜诇讘 讙诪专 诇讛 诪砖诪注 讛讗 诇讗讜 讛讻讬 讛"讗 诪住转诪讗 诪讗讜专转讗 讛诇讻讱 诪讛讗 诇讬讻讗 诇诪砖诪注 诪讬谞讬讛:


诪"诪 诪讟注诐 讗讞专 讬砖 诇讛住转驻拽 讘讚讘专讬 专' 讬讛讜砖注 讗讬 诪讗讜专转讗 拽讗诪专 讗讜 讘讬讜诐 诪砖讜诐 讚讛讗 讘讚讘专讬 专' 讬讛讜讚' 讚住讬驻讗 讚诪转谞讬' 讚讗诪专 讛注讜讘专 诇驻谞讬 讛转讬讘讛 讘讬"讟 讗讞专讜谉 砖诇 讞讙 讛专讗砖讜谉 讗讬谞讜 诪讝讻讬专 诪驻专砖 讘讬专讜砖诇诪讬 讻讚讬 砖讬爪讗讜 讛诪讜注讚讜转 讘讟诇 诪驻谞讬 砖讛讟诇 住讬诪谉 讬驻讛 诇注讜诇诐 讜讻诪"砖 讘住诪讜讱 讜诪讛"讟 讬"诇 讚诇专"讬 谞诪讬 讘诇讬诇讛 讗讬谞讜 诪讝讻讬专 讻讚讬 砖讬爪讗讜 讘讟诇 讗诇讗 讚诇专' 讬讛讜讚讛 讗讬谞讜 诪讝讻讬专 注讚 诪讜住祝 砖诇 讬讜"讟 讗讞专讜谉 讻讚讬 砖诪拽爪转 讛讬讜诐 砖诇讜 讬爪讗 讘讟诇 讜诇专"讬 讘诇讬诇讛 砖诇讜 谞诪讬 住讙讬 讗"谞 诇专' 讬讛讜砖注 住讙讬 诇讬讛 讘诪讛 砖诇讗 讬讝讻讬专 讘诇讬诇讛 诇讞讜讚 诪讟注诪讗 讚诇讬转 讻诇 注诪讗 转诪谉 讜诇专"讬 诇讗 住讙讬 讘诇讬诇讛 诇讞讜讚 注讚 诪讜住祝 诪砖讜诐 讞砖砖讗 讚讗祝 讛讜讗 住讘专 砖讛讝讻讬专 诪讘注专讘 讻诪"砖 讘住诪讜讱 讜讛"谞 讬砖 诇讛住转驻拽 诇诪"讚 讘讙诪专讗 讘讘专讬讬转讗 讘砖谞讬 讗讜 讘砖砖讬 讘讞讙 讛讜讗 诪讝讻讬专 讗讬 讘诇讬诇讛 讗讜 讘讬讜诐 讘转驻诇转 砖讞专讬转 诪讛"讟 讚讗诪专谉 讜诪"诪 讛讗 诇"诇 讚讬诇诪讗 讘讬讜诐 讘转驻诇转 诪讜住祝 拽讗诪专讬 讜讻讚专' 讬讛讜讚讛 讚讗诪专 讛专讗砖讜谉 讗讬谞讜 诪讝讻讬专 讚讗"讻 讛诇''诇 讛讻讬 讘讛讚讬讗 转讚注 诪讚驻专讬讱 讘讙诪' 讛讬 专' 讬讛讜砖注 讗讬诇讬诪讗 专"讬 讚诪转谞讬' 讛讗 讗诪专 诪讬讜"讟 讗讞专讜谉 砖诇 讞讙 讛讜讗 诪讝讻讬专 讜诪讗讬 拽讜砖讬讗 讚讬诇诪讗 讘诪讜住祝 砖诇 讬讜"讟 讗讞专讜谉 诪讬讬专讬 讗诇讗 讜讚讗讬 讻诇 讻讛"讙 讛"诇 诇驻专砖 讘讛讚讬讗 讚讘注讬爪讜诪讜 砖诇 讬讜诐 讙讜驻讗 讬砖 诇讞诇拽 讘讬谉 转驻诇转 砖讞专讬转 诇砖诇 诪讜住祝 讗讘诇 讘讬谉 讬讜诐 讜诇讬诇讛 讗"爪 诇驻专砖 讛讞讬诇讜拽 讘讛讚讬讗 砖讛专讬 专"讗 讚讗诪专 诪讬讜"讟 讛专讗砖讜谉 住转诪讗 讜讗驻"讛 讗讬谉 讛诇讬诇讛 讘讻诇诇 诇诪讗讬 讚诪住讬拽 讚专"讗 诪诇讜诇讘 讙诪专 诇讛:


诪"诪 谞"诇 讚专"讬 讚讗诪专 诪讬讜"讟 讗讞专讜谉 诪讗讜专转讗 讛讜讬 讜讛"谞 诇诪"讚 诪砖谞讬 讗讜 诪砖砖讬 诪讗讜专转讗 拽讗诪专讬 讚讗讬 诪讘讬讜诐 诪讟注诪讗 讻讚讬 砖讬爪讗讜 讛诪讜注讚讜转 讘讟诇 讗讜 诪砖讜诐 讚诇讬转 讻诇 注诪讗 转诪谉 诇"诇 诇讛讙诪专讗 诇诪讬诪专 讗讚专"讗 讗讬 讘讬讜诐 拽讗诪"诪 砖讜诐 讚诪诇讜诇讘 讙诪专 诇讛 转"诇 诪讛"讟 讚讘诇讬诇讛 诇讗 诪砖讜诐 讚诇讬转 讻诇 注诪讗 转诪谉 讗诇讗 讜讚讗讬 诇驻讬 砖讬讟转 讬专讜砖诇诪讬 爪"诇 讚诪砖诪注 诇讙诪专讗 讚讬讚谉 讚诪讗谉 讚讞讬讬砖 诇讛"讟 讚讗"诪 诪讘注专讘 诪砖讜诐 讚诇讬转 讻诇 注诪讗 转诪谉 讘注"讻 讗讬谉 诪讝讻讬专讬谉 谞诪讬 讘讬讜诐 诪砖讜诐 讛讗讬 讞砖砖讗 讚讗祝 讛讜讗 住讘专 砖讛讝讻讬专 诪讘注专讘 讜讗讬谉 诇谞讜 讗诇讗 讗讜 诇讛讝讻讬专 诪讘注专讘 讜诇讗 讞讬讬砖讬谞谉 讻诇诇 诇讛"讟 讚诇讬转 讻诇 注诪讗 转诪谉 讜讗讬 讞讬讬砖 诇讛 讘注"讻 讗讬谉 专讗讜讬 诇讛讝讻讬专 讙砖诪讬诐 注讚 诪讜住祝 诪砖讜诐 讞砖砖讗 讚讗祝 讛讜讗 住讘专 砖讛讝讻讬专 诪讘注专讘 讜讛"谞 讗讬 讞讬讬砖转 诇讛"讟 讚讻讚讬 砖讬爪讗讜 讛诪讜注讚讜转 讘讟诇 讘注"讻 爪专讬讱 讗转讛 诇讞诇拽 讚' 转驻诇讜转 讛讬讜诐 诇讞爪讗讬谉 砖讜讬谉 讚讛讬讬谞讜 讘' 转驻诇讜转 讛讬讜诐 砖讛谉 注专讘讬转 讜砖讞专讬转 讘讟诇 讜诪讜住祝 讜诪谞讞讛 诇讛讝讻讬专 讙砖诪讬诐 讜诇讗 诇讬转谉 讙' 转驻诇讜转 诇讙砖诐 讜转驻诇转 注专讘讬转 诇讞讜讚 诇讟诇 讜讻讬讜谉 讚讛讗 诇讬讻讗 诇诪讬诪专 讚讗讛"谞 讚诇专"讬 讚讗诪专 诪讬"讟 讗讞专讜谉 讜讛"谞 诇诪"讚 讘砖谞讬 讗讜 讘砖砖讬 讛讬讬谞讜 诪诪讜住祝 砖诇 讗讜转讜 讛讬讜诐 拽讗诪专讬 讚讗"讻 讛"诇 诇驻专砖 讛讻讬 讘讛讚讬讗 讻讚诪讜讻讞 诪讛讗 讚驻专讬讱 讛讬 专"讬 诪讛砖转讗 讘注"讻 讬讜"讟 讗讞专讜谉 讚专"讬 讜讻谉 砖谞讬 讜砖砖讬 讚砖讗专讬 转谞讗讬 讛讬讬谞讜 诪讘注专讘 讜诇讗 讚诪讬 诇讬讜"讟 专讗砖讜谉 讚专"讗 讚讛讜讗 讘讬讜诐 讗驻讬诇讜 讘转驻诇转 砖讞专讬转 诪砖讜诐 讚讛讜讗 讙诪专 诇讛 诪诇讜诇讘 讚讻诇 讛讬讜诐 讻砖专 诇谞讟讬诇' 诇讜诇讘 讜诪讛砖转讗 诇讗 讚诪讬 讬讜"讟 专讗砖讜谉 讚专"讗 诇讬讜"讟 讗讞专讜谉 讚专"讬 讜诇砖谞讬 讜砖砖讬 讚砖讗专 转谞讗讬诐 讚讗讬谞讛讜 诪讬讬专讬 诪讘注专讘 砖诇 讗讜转讜 讬讜诐 讜专"讗 诪讬讬专讬 诪注讬爪讜诪讜 砖诇 讬讜诐 讻诇讜诇讘 讜诇讗 诪讘注专讘 讜讻讚驻讬':


讘讬讜诐 讟讜讘 讛专讗砖讜谉 砖诇 驻住讞 讛专讗砖讜谉 诪讝讻讬专 讟注诪讗 讚专"讬 讘讛驻住拽讛 讻讟注诪讜 讘讛讝讻专讛 讻讚驻讬' 讘砖诐 讛讬专讜砖诇诪讬 讚诇讛驻住讬拽 诪讘注专讘 讗"讗 讚诇讬转 转诪谉 讻诇 注诪讗 讜讗诐 讬驻住讬拽 讘砖讞专讬转 讗祝 讛讜讗 住讜讘专 砖驻住拽讜 诪讘注专讘 讜讘讬专讜砖诇诪讬 讗诪专讬谞谉 注讜讚 专' 讞讙讬 讘砖诐 专' 驻讚转 讗诪专 讗住讜专 诇讬讞讬讚 诇讛讝讻讬专 注讚 砖讬讝讻讬专 砖诇讬讞 爪讬讘讜专 讜讻转讘 讛专讗"砖 谞"诇 讚讛讗讬 讟注诪讗 拽讗讬 讗驻讬专讻讗 转谞讬讬谞讗 讚驻专讬讱 讜讬讝讻讬专 讘砖讞专讬转 讜拽讗诪专 砖讗讬谉 诇讬讞讬讚 诇讛讝讻讬专 注讚 砖讬讝讻讬专 砖诇讬讞 爪讘讜专 驻讬专讜砖 砖讬讗诪专 拽讜讚诐 诪讜住祝 讘拽讜诇 专诐 诪砖讬讘 讛专讜讞 讜诪讜专讬讚 讛讙砖诐 讜讛讗讬 讗讬 讗驻砖专 讘砖讞专讬转 诇驻讬 砖讗讬谉 诇讛驻住讬拽 讘讬谉 讙讗讜诇讛 诇转驻诇讛讜拽砖讛 诇讬 转讬谞讞 讘讛讝讻专讛 讘讛驻住拽讛 诪讗讬 讗讬讻讗 诇诪讬诪专 讜讗讻转讬 转拽砖讛 讜讬驻住讬拽 诪讘砖讞专讬转. 诇讻谉 谞"诇 讚讛讗 讚专讘讬 讞讙讬 诇讗讜 诇砖谞讜讬讬 讗转讗 讗诇讗 诪讬诇转讗 讘讗驻讬 谞驻砖讗 讛讬讗:


注讜讚 诪驻专砖 讘讬专讜砖诇诪讬 讟注诐 讗讞专 讗"专 讗讘讬谉 讘砖诐 专' 讬讜讞谞谉 讟注诪讗 讚专' 讬讛讜讚讛 讻讚讬 砖讬爪讗讜 讛诪讜注讚讜转 讘讟诇 诪驻谞讬 砖讛讟诇 住讬诪谉 讬驻讛 诇注讜诇诐 讜讻转讘 讛专讗"砖 讜讛"讟 拽讗讬 讗讛讝讻专讛 讜诇讗 讗讛驻住拽讛 讻讬 讘讬"讟 讛讻诇 讘讗讬诐 诇讘讛讻"谞 诇注专讘 讻讬 讗讬谉 注讜砖讬谉 诪诇讗讻讛 讘讞讜砖"诪 诇讻谉 讗讬谉 诪住驻讬拽 讟注诐 讛专讗砖讜谉 诇讻谉 诪驻专砖 讻讚讬 砖讬讝讻讬专 讟诇 讘诪讜注讚讜转 讘注专讘讬转 讜讘砖讞专讬转 讜诇"谞 讚拽讗讬 讙诐 讗讛驻住拽讛 讚诪砖"讛 诪驻住讬拽 讘诪讜住祝 诪诇讛讝讻讬专 讙砖诐 讜诪转讞讬诇 诇讛讝讻讬专 讟诇 讜诪讞诇拽 转驻诇转 讛讬讜诐 诇讞爪讗讬谉 注专讘讬转 讜砖讞专讬转 诪讝讻讬专 砖诇 讙砖诐 讜诪讜住祝 讜诪谞讞讛 砖诇 讟诇 讻讚讬 砖讬爪讗讜 讛诪讜注讚讜转 讘讟诇 砖诪讝讻讬专 讘讘' 转驻诇讜转 讛讗讞专讜谞讜转 砖诇 讬讜"讟 专讗砖讜谉 砖诇 驻住讞 砖诇 讟诇 讜讻谉 讘讘' 转驻诇讜转 专讗砖讜谞讜转 砖诇 讬讜"讟 讗讞专讜谉 砖诇 讞讙 讜讻诇 讛诪讜注讚讜转 讘讗诪爪注 讜讛讗 讚爪专讬讱 诇讛讗讬 讟注诪讗 讚讛驻住拽讛 诪砖讜诐 讚讗讬 诇讗讜 讛"讟 讘讚讬谉 讛讜讗 诇讛讝讻讬专 讙砖诐 注讚 砖讬注讘讜专 驻住讞 讗讜 注讚 砖讬爪讗 谞讬住谉 讻讚转谞谉 诇拽诪谉 诇专"诪 讜专"讬 (讚祝 讛' 注"讗):


砖诇砖讛 诪驻转讞讜转 讘讬讚讜 砖诇 讛拽讘"讛 驻讬专砖"讬 讛讬讬谞讜 砖诇讗 谞诪住专讜 诇砖诇讬讞 讗讞讚 讘讬讞讚. 讜谞"诇 砖讚讞拽讜 诇驻专砖 讻谉 诪砖讜诐 拽讜砖讬转 讛转讜住' 砖讛拽砖讜 讚诪驻转讞 砖诇 讙砖诪讬诐 讜转讞讬讬转 讛诪转讬诐 谞诪住专讜 诇讗诇讬讛讜 诪砖"讛 驻讬专砖 专砖"讬 砖诇砖转谉 诇讗 谞诪住专讜 诇砖诇讬讞 讗讞讚 讘讬讞讚. 讜拽砖讛 诇讬 讗诐 讻谉 讘诪注专讘讗 讚讗诪专讬 讗祝 诪驻转讞 砖诇 驻专谞住讛 讘注"讻 诪转驻专砖讬 谞诪讬 讛讻讬 讜讗转讜 诇诪讬诪专 讚讛谞讬 讙' 诪驻转讞讜转 讜诪驻转讞 砖诇 驻专谞住讛 讚讻诇 讛讚' 诇讗 谞诪住专讜 诇砖诇讬讞 讗' 讘讬讞讚 讗讘诇 讗诇讜 讙' 砖讞砖讘 专' 讬讜讞谞谉 讗驻砖专 诇讛讜 诇讛诪住专 诇砖诇讬讞 讗讞讚 讘讬讞讚 讗"讻 诪讗讬 诇讬砖谞讗 讚讗祝 讚谞拽讟 讚诪砖诪注 讚讗转讜 诇讙专讜注讬 讻讞 讛砖诇讬讞 讬讜转专 诪专"讬 讜讛讗 讗讚专讘讗 诪驻讬砖讜 讻讞 砖诇 砖诇讬讞 讬讜转专 诪专"讬 讚诇讚讬讚讬讛 讗驻讬' 砖诇砖讛 讘讬讞讚 讗讬谉 谞诪住专讬谉 讜诇讘谞讬 诪注专讘' 讚' 讛讜讗 讚讗讬谉 谞诪住专讬' 讛讗 讙' 诇讞讜讚 讚讞砖讬讘 专' 讬讜讞谞谉 谞诪住专讬诐 诇砖诇讬讞:


讜注讜讚 讗讬 诇讗讜 讛讗 讚讗诇讬讛讜 驻砖讟讗 讚拽专讗 讚诪讬讬转讬 讚讗诇讜 诇讗 谞诪住专讜 诇砖诇讬讞 讗驻讬诇讜 讻诇 讗讞讚 诪讛谉 讘诪砖诪注 砖诇讗 谞诪住专 讗诇讗 讻讬讜谉 讚讗砖讻讞谉 讘讗诇讬讛讜 砖谞诪住专讜 砖谞讬诐 诪讛谉 讘注"讻 砖讘拽讬 诇拽专讗讬 讚讗讬谞讛讜 讚讞拽讬 讜诪讜拽讬 讗谞驻砖讬讬讛讜 讚讚讜拽讗 砖诇砖讛 讘讬讞讚 诇讗 谞诪住专讜 讛讗 砖谞讬诐 诪讛谉 谞诪住专讜. 诪"诪 讛转讬谞讞 诇专"讬 讚诇讬讻讗 讗诇讗 讙' 砖诇讗 谞诪住专讜 讘注"讻 爪"诇 讻谉 讗讘诇 讘谞讬 诪注专讘讗 讚讗诪专讬 讚' 诇讗 谞诪住专讜 讜讘注"讻 诇讚讬讚讛讜 谞诪讬 讘讬讞讚 拽讗诪专讬 讚诇讗 谞诪住专讜 讗诇讗 讚' 讗讘诇 讙' 谞诪住专讜 讜诪谞"诇 讛讗 讜诇讛讜爪讬讗 讻诇 讛讚' 诪拽专讗讜转 诪驻砖讟谉 讚讬诇诪讗 讘讗讞讚 诪讛谞讬 转专转讬 砖诇讗 讛讬讛 讘讗诇讬讛讜 讗讜 讝讛 诇讘讚 讗讜 讝讛 讗驻讬诇讜 讬讞讬讚讬 诇讗 谞诪住专 讜讞讚 诪讛诐 注诐 砖谞讬诐 讛谞讜转专讬诐 讚讜拽讗 讘讬讞讚 诇讗 谞诪住专 讻讬 讛讬讻讬 讚诇讗 转拽砖讛 诪讗诇讬讛讜 讗讘诇 讞讚 诪讛谞讬 转专转讬 讚诇讬转讗 讘讗诇讬讛讜 讗驻讬' 讗' 诪讛谉 诇讗 谞诪住专:





诪专讗讬转 讛注讬谉

转谞讬 讙讘讜专讜转 砖谞讗诪专 注讜砖讛 讙讚讜诇讜转 注讚 讗讬谉 讞拽专 讜讻转讬讘 讛谞讜转谉 诪讟专 注诇 驻谞讬 讗专抓. 讗驻砖专 诇专诪讜讝 讘讛拽讚诪讛 讬拽专转 讛注专讱 讛讬讗 谞驻诇讗转 诪专讘讬谞讜 讛讗专"讬 讝"诇 讘住讜讚 讛诪讟专 讛讘讗转讬讛 讗谞讬 讛讚诇 讘拽讜谞讟专讬住 讚讘砖 诇驻讬 讚祝 讻"讟 讜砖诐 谞讗诪专 砖讛诪讟专 诇爪讜专讱 讛讘讬专讜专讬诐 注讚 砖讬讘讗 讛诪砖讬讞 讜讗驻砖专 讚诇讛讻讬 拽专讬 诇讬讛 讙讘讜专讜转 讜住"转 讙讚讜诇讜转 注讚 讗讬谉 讙诪讟专讬讗 诇诪砖讬讞 讘谉 讚讜讚 讘讚拽讚讜拽:





驻转讞 注讬谞讬诐

讗"专 讬讜讞谞谉 讙' 诪驻转讞讜转 讘讬讚讜 砖诇 讛拽讘"讛 砖诇讗 谞诪住专讜 诇砖诇讬讞 讻讜' 诪驻转讞 砖诇 讙砖诪讬诐 讚讻转讬讘 讬驻转讞 讛' 诇讱 讗转 讗讜爪专讜 讛讟讜讘 讜讻讜' 注诪"砖 讛转讜住' 讘谞讚讛 讚祝 讟"讝 讜诪讛 砖讻转讘谞讜 讘注谞讬讜转谞讜 砖诐. 讜驻讜拽 讞讝讬 讚讘专讬讜 砖诇 讙讚讜诇 讛专讘 驻专砖转 讚专讻讬诐 讚专讜砖 讻"讗. 讜诪讗讬 讚拽砖讬转讬讛 诇讛专讘 讝"诇 砖诐 诪诪"砖 讻诇 诪讛 砖注砖讛 讗讘专讛诐 讗讘讬谞讜 注"讛 注诇 讬讚讬 注爪诪讜 讜讻讜' 注"砖 讗谞讬 讘注谞讬讜转讬 讻转讘转讬 注诇 讝讛 讘拽讜谞讟专讬住 讝讛 讘诪爪讬注讗 讚祝 驻"讜 讘住"讚:

